title: Leonid Brežnev

text: Toukokuussa 1965 Saksan häviön 20-vuotisjuhlassa pitämässään puheessa Brežnev uudelleenarvioi ja mainitsi Stalinin myönteisesti ensimmäisen kerran. Toisinajattelevien kirjailijoiden Juli Danielin ja Andrei Sinjavskin oikeudenkäynti 14. helmikuuta 1966 oli ensimmäinen sitten Stalinin päivien, ja se merkitsi rajoituksia kulttuuripolitiikkaan. Huhtikuussa 1966 Brežnev sai pääsihteerin viran, joka oli ollut Stalinin virkana vuoteen 1952 asti. Juri Andropovin hallitsema KGB sai enemmän valtaa kuin Stalinin aikana, vaikka maassa ei ollutkaan paluuta 1930- ja 40-luvun vainoihin.


title: Wanda Wasilewska

text: Kirjallisessa tuotannossaan Wasilewska oli ensimmäisiä puolalaisia sosialistisen realismin edustajia. Romaani "Ojczyzna" (”Isänmaa”, 1935) ja kertomus "Ziemia w jarzmie" (”Maa ikeen alla”, 1938) kuvaavat puolalaisen työväestön ankeaa asemaa ja sorrettujen talonpoikien taistelua. Myöhemmät puolaksi kirjoitetut teokset ilmestyivät Neuvostoliitossa venäjäksi käännettyinä. Tunnetuin niistä on neuvostokansan sankaruutta toisessa maailmansodassa kuvaava novelli ”Sateenkaari” ("Tęcza", 1942). Wasilewska sai kolmesti Stalin-palkinnon: ”Sateenkaaresta” vuonna 1943, toisen kerran vuonna 1946 suositusta pienoisromaanista ”Vain rakkautta” ("Po prostu miłość", 1944) ja kolmannen kerran vuonna 1952 trilogiasta "Pieśń nad Wodami" (”Laulu vetten yllä”, 1940–1951), joka kuvaa ukrainalaisten sortoa porvarillisessa Puolassa ja uuden sosialistisen Puolan syntyä. Wasilewska oli Stalinin kuolemaan saakka puolalaisen kirjallisuuden näkyvimpiä hahmoja, joka on sen jälkeen tietoisesti unohdettu.


title: Sosialistinen realismi

text: Sosialistiseen realismiin liittyi voimakkaasti henkilöpalvonta ja kommunistinen propaganda Stalinin vainojen kiihkeimpinä kausina. Stalinia ylistettiin kirjoissa, näytelmissä, elokuvissa, maalauksissa ja veistoksissa. Leninin kuva oli läsnä kaikkialla. Esimerkiksi tunnettu toisinajattelijarunoilija Anna Ahmatova oli pakotettu ylistämään Stalinia runoissaan yrittäessään vapauttaa vangittuna olevan poikansa. Eräässä vuonna 1950 julkaistussa runossa Ahmatova julisti: Stalinia ihannoivat säkeet poistettiin myöhemmin runoilijan kuoleman jälkeen julkaistuista painoksista. Toinen esimerkki sosialistisen realismin henkilöpalvonnasta on vaikkapa Boris Vladimirskin maalaus "Ruusuja Stalinille" (1949).


title: Venäläinen romaaniperinne ja Neuvostoliiton kirjallisuus

text: Lokakuun 1917 vallankumous sekoitti kirjallisuuden. Vladimir Majakovski, Isaak Babel, Aleksei Tolstoi ja niin edelleen ottivat johtavan aseman Gorkin tuotannon jatkuessa. Teatterin puolella esiintyi Prolekultin kaltaisia suuntauksia. 1920-luvun NEP-kaudella sekasortoinen kirjallisuus alkoi painottua työn ja työläisten kuvauksina, kirjojen niminä olivat esimerkiksi "Sementti", "Tehdas metsässä" ja "Vesivoimalaitos". Myöhemmin kirjat alkoivat kuvata viisivuotissuunnitelmiin liittyvä tarinoita. Mihail Šolohov esimerkiksi kirjoitti teoksen "Aron raivaajat". Osa näistä kirjoista oli vuoteen 1940 mennessä käännetty saksaksi, englanniksi ja ruotsiksi, mutta ei ymmärrettävistä syistä juurikaan suomeksi, poikkeuksena esimerkiksi 1930 Gummeruksen kustantamana Aleksei Tolstoin "Tsaari Pietari I". 1930-luvulla kärkeen nousivat uudestaan Gorki ja Mihail Šolohov Neuvosto-Venäjän sisällissotaa kuvaavalla romaanillaan "Hiljaa virtaa Don".


title: Akropolis-ralli

text: Akropolis-rallia on ajettu jo yli 50 vuotta, ja se on siten vanhimpia vielä nykyään ajettavia ralleja. Rallin ovat voittaneet useat suomalaiset rallikuskit: Pauli Toivonen, Ari Vatanen, Timo Salonen, Juha Kankkunen, Markku Alén, Marcus Grönholm ja Mikko Hirvonen. Autoihin asennetaan Akropolis-rallin ajaksi ylimääräinen ilmanotto, koska lämpötila rallissa voi olla jopa 50 °C.


title: Akropolis-ralli 2008

text: Akropolis-ralli 2008 eli Kreikan ralli oli kauden seitsemäs ralli, joka ajettiin 30. toukokuuta - 1.kesäkuuta Ateenassa. Rallin voitti Ranskan Sébastien Loeb, toinen oli norjalainen Petter Solberg, joka ajoi ensi kertaa Subarun uudella korimallilla ja kolmas oli suomalainen Mikko Hirvonen. Tuotantoautot voitti toisen kerran peräkkäin Andreas Aigner. Rallissa ajettiin 20 EK:ta. Kilpailun jälkeen kilpailunjärjestäjät palkitsivat Gigi Gallin Colin McRae Memorial Trophy -palkinnolla kilpailun suurimmasta keskinopeudesta.


title: Akropolis (Ateena)

text: Akropolis oli jo varhain Ateenan asutuksen keskus. Antiikin aikana siitä tuli kaupungin uskonnollinen keskus ja ennen kaikkea Athenen kulttipaikka. Akropolista pidetään koko antiikin kreikkalaisen hengen, taiteen ja arkkitehtuurin voimannäyttönä ja symbolina ja varsinkin klassisen kauden Ateenan voiman ja vaurauden ilmentymänä. Kukkulaan liittyvät niin Ateenan varhaisimmat kultit ja myytit kuin suurimmat uskonnolliset juhlatkin. Akropolis tunnetaan erityisesti suuresta Parthenonin temppelistä, Erekhtheionista sekä Propylaia-porttirakennuksesta. Nykyisin Akropolis on Ateenan ja koko Kreikan tunnetuin ja vierailluin nähtävyys. Linnavuoren arkeologinen alue on Unescon maailmanperintökohde vuodesta 1987. Akropoliin löydöksiä esittelee kukkulan läheisyydessä sijaitseva Akropolis-museo.


title: Akropolis (Ateena)

text: Akropoliin sisäänkäynnissä sijaitsee massiivinen porttirakennus nimeltä Propylaia. Ylhäällä kukkulalla sijaitsi useita temppeleitä sekä pienempiä pyhäkköjä. Kukkulan etelälaita oli omistettu kaupungin suojelusjumalattarella Athenelle tämän eri ominaisuuksissa ja epiteeteissä, kuten "Polias" (Kaupungin suojelija), "Promakhos" (Esitaistelija), "Parthenos" (Neitsyt), "Nike" (Voitto) ja "Ergane" (käsitöiden suojelija). Kukkulan lukuisista Athenen temppeleistä ovat jäljellä Akropoliin etelälaidan keskellä sijaitseva Parthenonin temppeli sekä heti sisäänkäynnin eteläpuolella oleva pieni Athene Niken temppeli.


title: Akropolis (Ateena)

text: Mykeneläiselle ajalle sijoittuvassa kreikkalaisessa mytologiassa Akropolis oli paikka, jossa Athene ja Poseidon kilpailivat kaupungin omistuksesta. Poseidon loi paikalle suolavesilähteen. Athene voitti kilvan luotuaan kaupunkilaisia enemmän miellyttäneen oliivipuun. Akropoliihin liittyvät myös muun muassa kertomukset Kekropsista, tämän tyttäristä Aglauroksesta, Hersestä ja Pandrosoksesta, sekä Erikhthonioksesta ja Erekhtheuksesta. Antiikin ajalla monet myytit yhdistettiin ennen kaikkea Erekhtheionin temppelin paikkaan.


title: Akropolis (Ateena)

text: Akropolis sijaitsee Attikan tasangon keskellä antiikin aikaisen ja nykyisen Ateenan kaupungin keskustassa. Kukkula kohoaa noin 90 metriä ympäröivää tasankoa korkeammalle ja noin 156 metrin korkeuteen merenpinnasta, ja se hallitsee edelleen kaupungin maisemia. Kukkulan länsipuolella sijaitsee matalampi Areiopagin kukkula ja luoteispuolella Agoran alue. Antiikin Ateenan alakaupunki sijaitsi kukkulan ympärillä erityisesti sen pohjois- ja itäpuolella. Pohjoispuolella sijaitsee nykyisin Monastirákin kaupunginosa, itä- ja koillispuolella Plákan vanha kaupunki. Akropoliin ympäristö muodostaa nykyisin siitä nimensä saaneen Akrópolin kaupunginosan, jossa on muun muassa Akrópolin metroasema.


title: Perikles

text: Akropolis-kukkulalle, jolla Ateenan linna seisoi kaupungin katujen päässä, pystytettiin monia muistomerkkejä. Sinne noustiin leveitä marmoriportaita myöten ja astuttiin sisälle propylaiain suurenmoisesta koruportista. Propylaiat olivat suuri pylväspiha, jossa oli viisi porttiaukkoa, ja siihen liittyi siipirakennuksia molemmin puolin. Niiden välinen etusali oli keveillä pylväsriveillä jaettu kolmeen käytävään, joiden yllä oli marmorikatto. Viisiä portaita noustiin pihasta viidelle korkealle vaskiportille, joista astuttiin Akropoliin kukkulalle. Siellä seisoi Pallas Athenen temppeli, katettujen käytävien ympäröimä upea Parthenon, jonka kattoa kauniit marmoripylväät kannattivat. Tämä Pentelikon-vuoren marmorista tehty temppeli oli helleniläisen rakennustaiteen suurimpia mestariteoksia. Päätypinnat oli koristettu kohokuvilla jumalattaren syntymästä ja elämänvaiheista. Temppelirakennuksen katon alareunassa oli pitkä friisi, johon panathenaia-juhlakulkueen vaihtelevat kohtaukset oli erittäin taiteellisesti kuvattu. Yläosaa kannattivat korkeat pylväät, joiden väliltä avautui käytävä varsinaiseen temppelisaliin. Siellä seisoi norsunluinen, noin 40 jalkaa korkea jumalattaren kuvapatsas. Sen puku ja kypärä olivat kultaa, jota kattoaukosta virtaava päivänvalo kirkkaasti valasi. Säännöllisen kauneilla kasvoilla lepäsi lempeä vakavuus. Veistoksen toisessa kädessä oli voiton jumalattaren kuva, toisessa kilpi ja keihäs, jonka kultakärki osoitti ylöspäin. Partenonin vasemmalla puolella oli niin ikään Pallas Athenelle pyhitetty komea Erekhtheion ja sen lähellä, kukkulan korkeimmalla kohdalla toinen, 70 jalkaa korkea Athenen kuvapatsas Athene Promakhos, joka oli valettu Marathonin taistelun voittosaaliista. Siinä jumalatar seisoi kilpi ja keihäs aseinaan katsellen paljon puhuvasti merelle, joka oli Ateenan vallan ja suuruuden näyttämö. Patsas oli niin korkea, että purjehtija saattoi jo 50 kilometrin päästä, Sunionin niemestä nähdä sen vaskikypärän välkkyvän auringon valossa. Lähellä Akropolis-kukkulan juurta oli teatterirakennus Perikleen odeion, joka oli koristettu kauneilla kuvateoksilla. Ulkomuodoltaan se oli Kserkseen teltan kaltainen ja sisustettu marmorisilla istuimilla. Sen kattoa kannattamassa oli persialaissodissa vallattujen laivojen mastoja.


title: Akropolis (Ateena)

text: Antiikin aikana Akropolis oli puutarhamainen paikka istutuksineen, suurine rakennuksineen ja patsaineen. Nykyisin kukkula on lähes puuton ja auringon paahtama. Kukkulan ympärillä erityisesti sen pohjois-, länsi- ja eteläpuolella on puistoalue. Akropolis muodostaa yhdessä sen etelärinteen arkeologisen alueen sekä Agoran alueen kanssa yhtenäisen arkeologisen nähtävyyden ja autoliikenteeltä rauhoitetun jalankulkualueen.


title: Elokuvajuhlat

text: Elokuvajuhlat, elokuvafestivaalit tai filmifestivaalit ovat säännöllisesti, yleensä vuosittain järjestettäviä tilaisuuksia, joissa elokuvatuotanto esittäytyy tuottajille, jakelijoille, kriitikoille ja muille asiasta kiinnostuneille. Elokuvajuhlilla arvioidaan uusia tai erinomaisia elokuvia. Niissä näytetään elokuvaesityksiä ja useimmiten jaetaan palkintoja parhaista elokuvista. Filmifestivaaleja sponsoroivat kansalliset tai paikalliset kulttuuri-instituutiot, alan järjestöt ja kokeelliset elokuvaryhmät. Ne voivat saada myös yhteiskunnan tukea. Elokuvajuhlia järjestetään maailmassa satoja vuosittain.


title: Reikäreuna-elokuvafestivaali

text: Vuoden 2011 päävieraana oli elokuvaohjaaja Matti Ijäs, taiteilijavieraana kuvanveistäjä Kari Tykkyläinen ja satunnaisvieraana työterveyshoitaja Päivi Suomela-Rautio. Elokuvakilpailun voitti Hannu-Pekka Peltomaan Kädessäni. Kunniamaininta myönnettiin Maarit Lallin Keinu Kanssain -elokuvalle. Festivaalilla vieraili 2300 ihmistä. Festivaalin uudeksi vetonaulaksi osoittautui Taiston pihalla ollut Kylpytynnyri-Kino, joka oli siitä lähtien Reikäreunan päävetonaula.


title: Tavauskilpailu

text: Tavauskilpailu ( ’tavauskokoontuminen’) on tapahtuma, jossa kilpailijat, yleensä lapset, vuorotellen tavaavat heille lausuttuja yksittäisiä sanoja kirjain kirjaimelta. Kilpailijat saavat ennen vastaustaan esittää lausujalle tarkentavia kysymyksiä esimerkiksi sanan merkityksestä ja alkuperästä. Väärin tavattu sana johtaa vaativimmilla tasoilla heti kilpailusta karsiutumiseen, paitsi jos kaikki jäljellä olevat kilpailijat epäonnistuvat saman kierroksen aikana. Jos vain yksi jäljellä olevista kilpailijoista onnistuu, hänen pitää tavata vielä yksi lisäsana eli mahdollinen voittosana. Jos hän epäonnistuu tässä, kukaan ei karsiudu vaan kilpailu jatkuu, kunnes joku osaa tavata voittosanansa virheettömästi.


title: Reikäreuna-elokuvafestivaali

text: Vuoden 2013 päävieraana oli animaatio-ohjaaja Katariina Lillqvist, taiteilijavieraana kuvataiteilija Sari Tenni ja satunnaisvieraana parturi-kampaaja Ansu Syvänen. Elokuvakilpailun ensimmäinen palkinto (300 €) meni Jari Kokon dokumentille "Rakastan sinua kyyneliin" (2012). Toisen palkinnon (200 €) sai fantasiaelementtejäkin sisältävä fiktio "Labyrintti" (2013), jonka on ohjannut Lauri-Matti Parppei. Festivaalilla vieraili yli 2800 ihmistä.


title: Reikäreuna-elokuvafestivaali

text: Vuoden 2010 festivaali järjestettiin 9.-12.9.2010 ja lyheni nelipäiväiseksi. Festivaalin erityisvieraina olivat ohjaaja Aleksi Salmenperä päävieraana, kuvataiteilija Veli Granö taiteilijavieraana ja talous- ja velkaneuvoja Kirsti Lattunen satunnaisvieraana. Elokuvakilpailuun osallistui ennätykselliset 104 elokuvaa. Sen voitti Zagros Manucharin lyhytelokuva Vielä tämän hetken. Raati luonnehti elokuvaa omaperäiseksi, vaikuttavaksi ja kilpailun vahvimmaksi elokuvaksi. Voittaja kuittasi 400 euroa 500 euron palkintopotista ja 100 euron kunniamaininta myönnettiin Mari Aaltosen Syyslaululle. Yleisön suosikki vuonna 2010 oli Joni Männistön, Janne Kukkosen, JP Saaren ja Mikko Korhosen animaatio Katiska. Jaetulle toiselle sijalle yleisöäänestyksessä tulivat Reetta Aallon Marja-Sisko ja Outi Tienhaaran Haluatko tietää. Kuudes (2010) Reikäreuna teki uuden yleisöennätyksen, kun festivaalille osallistui kaiken kaikkiaan 2812 kävijää, mikä on yli 500 kävijää enemmän kuin vuonna 2009.


title: Elokuva

text:
Elokuvan kuvaus on elokuvanteon näkyvin vaihe. Kuvaushenkilöstöön voi kuulua kymmeniä henkilöitä, jotka on jaettu ryhmiin. Koko kuvausten taiteellinen johtaja on elokuvaohjaaja. Omien ryhmiensä johtajina toimivat esimerkiksi elokuvaaja, lavastaja, pukusuunnittelija ja maskeeraaja. Ohjaajan apuna toimii 1−3 apulaisohjaajaa. Kuvauksiin nimitetään myös esimerkiksi tuotantopäällikkö, kuvauspäällikkö, kuvaussihteeri ja muonittaja. Äänisuunnittelija on mukana elokuvan joka tuotantovaiheessa. Sisäkuvaukset suoritetaan yleensä studiossa, missä kuvausolosuhteita voidaan kontrolloida ja kuvauskalustolle ja -henkilöstölle on riittävästi tilaa. Lavastuksen avulla rakennetaan elokuvan miljööt eli tapahtumaympäristöt elokuvan sisältöä vastaaviksi. Lavastukseen kuuluu yleensä sekä fyysinen ympäristö että puvustus.
Jälkityöt ovat työtehtäviä, jotka suoritetaan kuvausten päätyttyä. Niihin kuuluvat muun muassa kuvaleikkaus, äänileikkaus, trikit ja efektit, äänen miksaus ja elokuvan värimäärittely.


title: Slash (kirjallisuus)

text: Laura Mulveyn feministisen elokuvakritiikin mukaan audiovisuaalisen katsomisen nautinto on länsimaisessa yhteiskunnassa automaattisesti asemoitu niin, että mies on aktiivinen tekijä ja katsoja ja nainen on passiivinen kohde. Nainen on spektaakkeli, katsomisen kohde, jonka merkitys ei ole hänen naiseudessaan vaan hänen fetisistisen luonteen omaavassa spektaakkelissaan. Nainen spektaakkelina ei kuljeta elokuvan juonta mihinkään, vaan hänet on liitetty usein erillisiksi osioiksi juonen rinnalle. Naisen merkityksettömyys juonen kannalta voi johtaa jopa naisen siivoamiseen kokonaan pois elokuvasta tai televisiosarjasta. Tällöin jo kertomuksen perusasetelma tekee miesten välisten suhteiden pohdiskelun tuottavammaksi kuin miesten ja yleensä vain televisiosarjan yhdessä jaksossa tai elokuvassa rakastelukohtauksessa kerran esiintyvien naissivuhenkilöiden suhteiden pohdinta.


title: Reikäreuna-elokuvafestivaali

text: Vuoden 2012 päävieraana oli elokuvaohjaaja Anssi Mänttäri, taiteilijavieraana kuvataiteilija Outi Heiskanen ja satunnaisvieraana ambulanssikuski Pekka Määttä. Festivaalilla järjestettiin ensimmäistä kertaa livesäestetty elokuvanäytös (Buster Keatonin Kenraali) sekä höyryjuna-ajelu Tampereelta Orivedelle ja takaisin. Elokuvakilpailun voitti Lauri Randlan 3OHA. Festivaalilla vieraili 2700 ihmistä.


title: Elokuvamusiikki

text: Elokuvamusiikkina voi toimia jokin laulu, improvisoitu säestys, tai varta vasten elokuvaan sävelletty musiikki. Sen avulla voidaan luoda vaikutelma tietystä ajasta ja paikasta, se voi luoda tunnelmaa ja ilmapiiriä, se voi korostaa tiettyjä elementtejä selkeyttäen juonta ja kerronnan etenemistä, se voi ohjata katsojan suhtautumista kerrontaan, se voi selventää elokuvan hahmojen ajatuksia ja tarkoitusperiä, tai se voi luoda ja voimistaa hahmojen ja yleisön kokemia tunnetiloja kuten jännitystä tai rakkautta. Elokuvamusiikin avulla voidaan yhdistää muuten irrallisia kuvia ja antaa niille rytmi. Sitä voidaan käyttää myös itsenäisenä kerronnan elementtinä. Esimerkiksi Quentin Tarantinon "Reservoir Dogsissa" musiikki on paikoin merkittävässä osassa hahmojen luonteen kuvauksen syventämisessä.


title: Lakko (elokuva)

text: Elokuvan arvioidaan kuuluvan eisensteinilaisen kerronnan merkittävimpiin. Elokuvassa ei ole yksittäisiä päähenkilöitä, vaan tarinaa kuljettaa ihmisjoukko. Vaikka "Lakko" kuuluu elokuvahistorian merkkiteoksiin, sitä vaivaa aatteelle tyypillinen jyrkkä vastakkainasettelu roistoihin ja uhreihin. Elokuva on esitetty Suomessa teatterissa 1971 ja televisiossa ensi kerran 1979. Vuonna 1979 kolmekymmentä suomalaista elokuva-arvostelijaa ja -asiantuntijaa laativat luettelon kaikkien aikojen sadasta merkittävimmästä elokuvasta, ja "Lakko" pääsi mukaan kahdeksalla äänellä.


title: Varkaus (kaupunki)

text:
Varkaus (ennen vuotta 1929 Warkaus) on Suomen kaupunki Pohjois-Savon maakunnan eteläosassa. Kaupungissa asuu ihmistä, ja sen pinta-ala on  km², josta  km² on vesistöjä. Väestötiheys on asukasta/km². Varkauteen liittyi 1. tammikuuta 2005 Kangaslammin kunta.
Varkaus on tunnettu teollisuuskaupunki; siellä sijaitsevat mm. Stora Enson (aiemmin A. Ahlström Osakeyhtiön) Varkauden tehtaat ja myös Foster Wheeler ja Andritz. Kaupungissa ilmestyy paikallislehti, Warkauden Lehti.


title: Varkaus (kaupunki)

text: Varkaus sijaitsee Pohjois-Savon maakunnan eteläosassa. Sen naapurikunnat ovat Heinävesi, Joroinen, Leppävirta, Rantasalmi ja Savonlinna.Vuoden 2017 lopussa Varkaudessa oli 21 155 asukasta, joista 19 178 asui taajamissa, 1 646 haja-asutusalueilla ja 331 asukkaan asuinpaikan koordinaatit eivät olleet tiedossa. Taajama-aste lasketaan niistä asukkaista, joiden asuinpaikan koordinaatit ovat tiedossa; Varkauden taajama-aste on 92,1 %. Varkauden taajamaväestö jakautuu kolmen eri taajaman kesken:


title: Varkaus (kaupunki)

text: Varkaudessa sijaitsee Mekaanisen musiikin museo. Siellä on myös näyttelijä Esa Pakarisen nimeä kantava puisto. Varkauden tunnettuja nähtävyyksiä on esimerkiksi Varkauden pääkirkko, joka tunnetaan sen funkkistyylisyydestä ja Pohjoismaiden suurimmasta freskosta, jonka on maalannut professori Lennart Segerstråle.


title: Varkaus Ski Center

text: Varkaus Ski Center on hiihtokeskus Varkaudessa Pohjois-Savossa. Varkaus Ski Center tarjoaa vuokrattavaksi lautailu- ja laskettelutarvikkeita ja keskuksessa toimii myös kahvila. Lisäksi keskuksessa on lasketteluopetusta.


title: Matti Semi

text: Veli Matti Semi (s. 26. tammikuuta 1957 Varkaus) on varkautelainen kunnallispoliitikko ja kansanedustaja. Hänet valittiin vasemmistoliiton edustajaksi Savo-Karjalan vaalipiiristä 2 140 äänellä vuoden 2015 eduskuntavaaleissa. Hän keräsi kotikaupungistaan Varkaudesta äänistään peräti 1300, mikä oli 11,6 prosenttia kaikista kaupungissa annetuista äänistä. Hän on Varkauden kaupunginvaltuuston pitkäaikainen jäsen.


title: Maxim (Varkaus)

text: Maxim on Varkaudessa sijaitseva elokuvateatteri, jonka omistaa Savon Kinot. Maxim on kolmesalinen. Salien yhteenlaskettu katsojakapasiteetti on 250. Kaikki salit on varustettu Dolby Digital- ja 3D-esitystekniikoilla. Teatteri on myös esteetön ja varustettu pyörätuolipaikoilla.


title: Mika Skyttä

text: Mika Skyttä (s. 25. huhtikuuta 1973 Varkaus) on suomalainen jääkiekkoilija, pelipaikaltaan hyökkääjä. Hän pelasi SM-liigassa 10 kautta edustaen suurimman osan SaiPaa, yhden kauden verran HPK:ta. Hän teki parhaalla liigakaudellaan 17 maalia. Skyttä tunnettiin pahana ärsyttäjänä ja kulmavääntäjänä.


title: Varkaus (kaupunki)

text: Varkaus kehittyi 1800-luvun kuluessa merkittäväksi teollisuuskeskukseksi (puu ja paperiteollisuus sekä laivanrakennus) saatavilla olevan vesivoiman ansiosta, ja koska sillä oli erinomainen sijainti vesireittien varrella. Varkauden Taipaleen kanava oli ensimmäinen Suomessa rakennettu sulkukanava, ja se mahdollisti yläpuolisen Leppävirran reitin yhdistämisen laivaliikenteelle Saimaan alueen vesiteiden kanssa.


title: Warkauden Klubi

text: Vuoteen 1919 tultaessa Varkaudesta oli jo tullut merkittävä teollinen keskus. Ahlström-yhtiön päätös lähteä kehittämään nimenomaan Varkautta tiesi, että paikkakunnan tulevaisuus teollisena yhdyskuntana oli sinetöity. Ratkaisu oli sikälikin merkittävä, että 1900-luvun alkukymmeniä Varkaus ei ollut itsenäinen kunta. Joroisten ja Leppävirran reuna-alueena yhdyskunnan kehittymiseen ei sijoitettu kovinkaan mittavia varoja. Kunnallista itsenäisyyttä varkautelaiset saivat odottaa aina vuoteen 1929 saakka. Vuoden 1918 tapahtumien jälkeen Varkaus oli voimallisesti kahtiajakautunut yhdyskunta.


title: Mitäs Mitäs Mitäs

text: Mitäs Mitäs Mitäs on vuosittainen vaihtoehtotaiteiden festivaali, joka järjestettiin vuoden 2018 elokuussa neljättä kertaa Nuutajärvellä, Urjalassa. Vuonna 2015 alkunsa saanut festivaali on tarjonnut tähän asti kävijöilleen laajalla skaalalla musiikki- ja taidekentän tuoreita ja kiinnostavia nimiä. Mitäksille leimallista on tapahtuman erityinen luonne, johon kävijät voivat itse vaikuttaa. Juhlalle tyypillistä on niin ikään osallistavuus, yhteisöllisyys ja luonnonläheisyys. Festivaali järjestetään talkoovoimin, ja tapahtuman ikäraja on 18 vuotta. Festarilipun haltijat ovat oikeutettuja ilmaiseen leiriytymismahdollisuuteen alueen välittömässä läheisyydessä.


title: Paleoruokavalio

text: Paleoliittisessa ruokavaliossa suositaan lähiruokaa, sesonkivihanneksia ja puhtaita raaka-aineita, ja vältetään pitkälle jalostettuja, teollisesti prosessoituja ja epäluonnonmukaisissa olosuhteissa tuotettuja ruokia. Ruoan voi kypsentää eri tavoin kuten keittämällä tai paistamalla, tai sen voi syödä raakana.


title: Lähiruoka

text: Lähiruoka on käsitteenä toistaiseksi melko vakiintumaton ja epätarkasti määritelty. Esimerkiksi maantieteellisesti lähiruoaksi saatetaan laskea vain muutaman lähikunnan alueella tuotettu ja kulutettu ruoka, kotimainen ruoka tai jopa EU:n alueella tuotettu ja kulutettu ruoka. Lähiruoan tärkeimpiä ominaisuuksia ovat ruoan tuoreus ja alkuperätieto. Sen merkittävinä etuina pidetään myös puhtautta, pientä ekologista jalanjälkeä sekä pakkausjätteiden vähäisempää määrää ja paikallista kierrätettävyyttä. Lisäksi lähiruoan tuotannon ansiosta alueellisella ruokaperinteellä katsotaan olevan paremmat säilymismahdollisuudet.


title: Lähiruoka

text: Usein on ympäristöystävällisintä tuottaa ruoka siellä, missä se saadaan tuotettua vähimmin resurssein, esimerkiksi lämpimillä alueilla.


title: Maataloustuki

text: Pohjoisten maiden "lähiruoka" on usein ympäristölle haitallisempaa kuin kauempana tuotettu. Halvin ruoka on yleensä tuotettu vähimmillä resursseilla ja päästöillä, esimerkiksi olosuhteissa, jossa vähemmät lannoitteet, lämmitys, ruokinta ja sisälläpito ovat tarpeen, kun taas kuljetusten (kauppaan asti) merkitys on vain 4 % päästöistä. Professori Pierre Desrochers ja tutkija Hiroko Shimizu ovat päätyneet tutkimuksessaan siihen, että maataloustuista luopuminen ja vapaakauppa antaisivat tehokkuuden ohjata tuotantoa, mikä säästäisi rahaa ja ympäristöä.


title: Lähiruoka

text: Lincolnin yliopiston elinkaaritutkimus käsitteli eräitä meijeri-, liha-, hedelmä- ja vihannestuotteita ja totesi kaikissa tuotannon Uudessa-Seelannissa kasvihuonekaasupäästöiltään ympäristöystävällisemmäksi kuin tuotannon Britanniassa, vaikka mukaan laskettiin rahtaus Britanniaan. Esimerkiksi tuotantoon tarvitaan Uudessa-Seelannissa vähemmän lannoitteita ja eläimet voivat laiduntaa ulkona ympäri vuoden ruokinnan sijaan.


title: Lähdesuoja

text: Suomessa on keväällä 2009 mietintönsä jättänyt, esitutkinta- ja pakkokeinolakien kokonaisuudistusta valmistellut toimikunta esittänyt, että lähdesuoja voitaisiin murtaa jatkossa jo esitutkintavaiheessa. Ehdotuksen mukaan murtaminen mahdollistettaisiin sellaisissa tapauksissa, joissa tiedon alkuperäinen antaja on todennäköisesti syyllistynyt salassapitovelvollisuuden rikkomiseen. Lisäedellytyksenä kuitenkin olisi, että lähteen ilmaiseminen on välttämätöntä rikoksen selvittämiseksi ja perusteltua rikoksen vakavuuteen ja seurauksiin nähden. Asia voitaisiin viime kädessä saattaa tuomioistuimen ratkaistavaksi. Toimikunnan ehdotuksen taustalla on kerrottu olleen Alpo Rusin tapaus, jossa jäi lähdesuojan takia epäselväksi se, kuka oli vuotanut julkisuuteen alun perin vain suojelupoliisilla olleen tiedon Rusiin kohdistuneesta rikosepäilystä.


title: Lähiruoka

text: Esimerkiksi Suomen kuluttajaviraston ja Maa- ja metsätaloustuottajain Keskusliitto MTK:n mukaan lähiruoan vahvuuksia ovat niin ekologinen, sosiaalinen, taloudellinen kuin kulttuurinen kestävyys. Lähiruoan ekologinen kestävyys perustuu kuluttajaviraston ja MTK:n näkemysten mukaan seuraaviin tekijöihin:


title: Kondomi

text: Kun teollisuusmaissa suositaan lyhytkestoisia ehkäisymenetelmiä, kehitysmaissa suositaan pitkäkestoisia. Suosituimmat ehkäisymenetelmät ovat naisen sterilointi (23 %), kierukka (14 %) ja ehkäisypillerit (7 %). Kondomin suosio on alhainen sen suhteellisen kalleuden ja kertakäyttöisyyden takia. Vähiten uudenaikaisia ehkäisymenetelmiä käytetään Saharan eteläpuolisessa Afrikassa, missä YK:n mukaan joka neljäs nainen ei halua enää tulla raskaaksi, mutta ei silti käytä minkäänlaista ehkäisyä. Taustalla on luottamus raskaudenjälkeiseen steriliteettiin.


title: Saharasia

text: Saharasia on James DeMeon saman nimisessä kirjassaan esittelemä teoria, jolla hän pyrkii selittämään nykymaailmassa ilmenevän ihmisten väkivaltaisen käytöksen, sotaisuuden, miesvaltaisuuden, lasten huonon kohtelun ja naisten seksuaalisen alistamisen alkuperää.


title: Lähiruoka

text: Tutkijoiden mukaan käsitettä lähiruoka käytetään lobbaamaan "ihmiskunnalle fundamentaalisen haitallista" protektionismia. Sen sijaan maataloustuista luopuminen ja vapaakauppa antaisivat tehokkuuden ohjata tuotantoa, mikä säästäisi rahaa ja ympäristöä.


title: Sardinian ralli

text:
Sardinian ralli ("Rally d'Italia Sardegna") on Italiaan kuuluvassa Sardiniassa sorateillä ajettava rallikilpailu. Vuonna 2004 se korvasi asvaltilla ajetun Sanremon rallin Italian MM-osakilpailuna rallin MM-sarjassa. Ralli ajetaan kapeilla, soraisilla ja mutkikkailla vuoristoteillä Porto Cervon ja Olbian kaupunkien ympäristössä.
Aiemmin Sardinian ralli tunnettiin nimellä Costa Smeralda ralli, jolloin se oli eräs tärkeimmistä Rallin EM-sarjan osakilpailuista.


title: Rally Costa Smeralda

text:
Rally Costa Smeralda on Italiassa, Sardinian saarella ajettava rallikilpailu. Kilpailun historia ulottuu vuoteen 1978 ja se oli keskeinen osa Rallin EM-sarjaa aina vuoteen 1994 asti. Kolmen vuoden tauon jälkeen ralli palasi kalenteriin vuonna 1998 Italian kansallisen mestaruussarjan osakilpailuna.
Suomalaisista rallin ovat voittaneet Harri Rovanperä kerran, Juha Kankkunen, Henri Toivonen ja Markku Alén kukin kahdesti.


title: Sardinian ralli 2008

text: Sardinian ralli 2008 eli Italian ralli oli kauden kuudes kisa, joka ajettiin Olbian ympäristössä 16.-18. toukokuuta. Rallin voitti Sébastien Loeb, jolle voitto oli uran 40. ja josta hänet palkittiin Abu Dhabi Spirit of the Rally -palkinnolla. Toinen oli Mikko Hirvonen ja kolmas Jari-Matti Latvala. Junioreissa Sebastien Ogier ei jatkanut voittoputkeaan, vaan voiton otti puolalainen Michal Kosciuszko. Rallissa ajettiin 17 EK:ta.


title: Sardinian ralli 2011

text:
Sardinian ralli 2011 eli Italian ralli oli vuoden tauon jälkeen mukana MM-sarjassa. Ralli oli MM-sarjan viides ja SWRC-sarjan kolmas osakilpailu. Se ajettiin 5.-8. toukokuuta. Rallin voittivat ranskalaispari Sébastien Loeb & Daniel Elena Citroenilla. Toiseksi ajoivat suomalaiset Mikko Hirvonen & Jarmo Lehtinen Fordilla ja kolmanneksi norjalais-englantilainen pari Petter Solberg & Chris Patterson.
Rallissa ajettiin 18 EK:ta joiden yhteispituus oli 339,70 km.


title: Sardinian ralli 2010

text:
Sardinian ralli 2010 eli Italian ralli oli IRC-kauden viides osakilpailu4.-6. kesäkuuta. Rallin voittivat suomalaispari Juho Hänninen & Mikko Markkula Skoda Motorsportin Skoda Fabia S2000 ralliautolla. Toiseksi ajoivat italialaiset Paolo Andreucci & Anna Andreucci Peugeot 207 S2000:lla ja kolmanneksi Skoda Motorsportin tsekkiläiset Jan Kopecký & Petr Starý. Voitto oli Hännisen toinen sen vuoden IRC-sarjassa ja viidestä ajetusta osakilpailusta jokaisessa Hänninen oli yltänyt palkintokorokkeelle.
Rallissa ajettiin 13 EK:ta joiden yhteispituus oli 218,70 km.


title: Italian ympäriajo 2007

text: Vuoden 2007 Italian ympäriajo alkoi 12. toukokuuta Sardiniasta ja päättyi 3 viikkoa myöhemmin 3. kesäkuuta Milanoon. Kilpailussa 5 etapin maali oli vuoren huipulla ja yksi näistä oli henkilökohtainen aika-ajo. Kilpailun reitti vieraili myös Ranskassa ja Itävallassa. Italialainen Danilo Di Luca ajoi kilpailun voittoon ennen luxemburgilaista Andy Schleckiä ja italialaista Eddy Mazzoleniä.


title: Sardinia

text:
Sardiniassa sijaitsee neljä maakuntaa ja yksi metropolikaupunki:
Sardiniassa asui ihmisiä 2000-luvulla tehtyjen löytöjen mukaan ehkä jo 250 000-300 000 vuotta sitten. Myöhemmällä kivikaudella tai kuparikaudella alettiin rakentaa megaliitteja. Monte Arcista saatiin obsidiaania kivisten terätyökalujen raaka-aineeksi. Noin 1800 eaa. alkaen saarella alettiin rakentaa nuragheja, mikä liittyi luultavasti uuden sotaisan kansan saapumiseen. Nuraghit olivat kivisiä tornimaisia taloja. Varhaisella Sardinialla oli kauppayhteyksiä Mykeneen ja Kreetan Kydoniaan. Egyptiläiset mainitsevat mahdollisesti varhaiset sardinialaiset nimellä shardana teksteissään vihollisinaan.


title: Tähtiartisti

text: Kilpailussa käydään läpi alkukilpailut, aluefinaalit, semifinaalit sekä finaali. Karsintoja järjestetään ympäri Suomea sijaitsevissa ravintoloissa ja tanssipaikoissa. Lisäksi alkukilpailuja sekä yksi aluefinaali järjestetään myös Gran Canarialla, Playa del Inglésissä. Alkukilpailut ja aluefinaalit käydään karaoketaustoin, joiden jälkeen semifinaaleihin ja finaaliin tulee oikea orkesteri säestämään. Mm. Martti Metsäkedon orkesteri on ollut säestämässa kilpailijoita finaaleissa. Pidemmälle päässeille kilpailijoille järjestetään myös studiolauluosuus, joka on osa kilpailusuorituksia. Yleisö saa äänestää kilpailun kuluessa suosikkejaan joko paikan päällä tai puhelimitse. Kilpailussa on myös laulajia pisteyttävä tuomaristo, johon on vuosien varrella kuulunut mm. säveltäjä Reijo Määttä sekä tangokuningas Jaska Mäkynen.


title: Sanremon ralli

text: Sanremon ralli on vuosittainen rallikilpailu, joka ajetaan Sanremossa Italiassa. Ralli kuului rallin maailmanmestaruussarjaan vuosina 1973–1994 ja 1996–2003. Ralli on kuulunut IRC-sarjaan vuodesta 2006. Rallin suomalaisvoittajat ovat Pauli Toivonen (1968), Markku Alén (1978, 1983 ja 1986), Ari Vatanen (1984) ja Tommi Mäkinen (1998 ja 1999). Vuodesta 2015 eteenpäin San Remon rallin (Rallye Sanremo) numerointijärjestelmä muuttui siten, että järjestysnumerosta 57° eteenpäin → 62° jne. Syynä muutokseen oli vuosien 1952-1956 naisten rallisarjan "Rallye Femminile Perla di Sanremo" kunnioittaminen.


title: Koskisyöksy

text: Suomessa järjestetään vuosittain koskisyöksyn SM-kilpailut. Kilpailumuotona on sprintti, klassinen tai molemmat, jolloin kilpailu käydään kahtena eri osakilpailuna. Vuonna 2009 järjestettiin Koskisyöksyn SM-kilpailut Kiiminkijoella 24.5. ja kilpailumuoto oli klassinen. Tällä hetkellä koskisyöksy ei ole kenenkään päälaji ja osallistujat ovat lähinnä slalommelojia. Merimelojien Kimmo Harikoski on ollut paras suomalainen koskisyöksyjä yltäen 5. sijalle MM-kilpailuissa 1996.


title: Vietnam

text: Riisi on ylivoimaisesti tärkein viljelyskasvi, jota kasvatetaan yli 60 prosentilla viljelyalasta. Riisiä viljellään Mekongin ja Punaisenjoen suistoalueilla. Riisin lisäksi tärkeitä viljelyskasveja ovat bataatti ja kassava. Annamin ylängön rinteillä viljellään plantaaseilla teetä, kahvia ja kumia. Vietnamin karjanhoitoalueet ovat pohjois- ja keskiosien rannikkoseudut. Tärkeitä kotieläimiä ovat siipikarja, sika, vuohi, lammas ja nautaeläimet. Maan eteläosissa harjoitetaan myös kalojen ja äyriäisten kasvatusta.


title: Senegal

text: Maatalous on selvästi Senegalin tärkein elinkeino. Viljelysala on väkilukuun nähden yksi Afrikan suurimmista. Vain eteläosaa voidaan viljellä kunnolla, mutta myös sateisimmilla savannialueilla kasvatetaan durraa. Casamancejoen tulvatasangoilla viljellään riisiä. Maapähkinät ovat maan talouden perusta, mutta niiden viljely vie puolet viljelyalasta. Valtio on pyrkinyt tuilla monipuolistamaan maataloutta. Sokeriruo’on, hirssin, puuvillan ja riisin kasvatusta onkin lisätty.


title: Metsästys

text: Suomessa riistakantojen metsästysrasitus on tarkoin säädeltyä ja kohdistuu enimmäkseen kannan siihen osaan, nuoriin yksilöihin, joka muutenkin osittain menetettäisiin tulevan talven aikana. Metsästäjiä on myös hyvin paljon, ja metsästyksen suosio on kasvussa naisten keskuudessa. Metsästyksen taloudellinen arvo on Riista- ja kalatalouden tutkimuslaitoksen (RKTL) laskelman mukaan noin 60–70 miljoonaa euroa. Summa riippuu laskutavasta ja riistanlihan hinnan arvostuksesta.


title: Riisi

text: Tärkeimmällä viljelyalueellaan Intiassa riisin viljely alkaa helmikuussa veden laskemisella pellolle. Kolmisen kuukautta kestäneen veden laskun jälkeen alkaa kyntäminen. Kyntäminen tapahtuu edelleenkin usein härän avulla, vaikka koneitakin jo käytetään. Kyntämisen jälkeen riisi istutetaan pellolle. Tämän jälkeen riisin annetaan kasvaa. Noin elo-syyskuun vaihteessa riisisato korjataan pellolta ja heti tämän jälkeen alkaa noin kuukauden kestävä veden laskeminen pellolle. Tällä kertaa veden laskeminen on huomattavasti lyhyempi prosessi, koska maa on kesämonsuunin jäljiltä huomattavasti kosteampaa. Sen jälkeen alkaa jälleen kyntäminen ja istuttaminen. Riisin annetaan jälleen kasvaa, minkä jälkeen sato korjataan helmikuun aikana. Vuodessa saadaan siis kaksi satoa. Joskus huonoina vuosina yhdenkin sadon saaminen voi olla vaikeaa, kun taas toisina vuosina hyvällä tuurilla voi saada jopa kolme satoa.


title: Riisi

text: Riisin kasvattaminen on työlästä, mutta kunhan vettä on saatavilla tarpeeksi, niin se kasvaa hyvin melkein missä tahansa, jopa vuorten rinteillä. Riisi on Aasian lämpimistä osista kotoisin oleva noin metrin korkuinen tuuhearönsyinen heinäkasvi. Kukassa on kuusi hedettä.


title: Suomen metsäkasvillisuusvyöhykkeet

text: Rannikko-Suomi, eli käytännössä muutaman kymmenen kilometrin levyinen rannikkosiivu pääkaupunkiseudulta Turun seudulle, sekä Lounais-Suomen saaristo ja Ahvenanmaa ovat Suomen ihanteellisinta aluetta metsänkasvulle. Alueen kasvillisuudesta saa parhaan kuvan esimerkiksi vierailemalla Lohjan seudun hyvin runsaslehtoisissa metsissä tai Ahvenanmaan lehdesniityillä. Alue käsittää käytännössä Suomeen juuri ja juuri ylettyvän hemiboreaalisen kasvillisuusvyöhykkeen alueen. Alueella yleisin puulaji on metsäkuusi ja tyypillisimmät metsätyypit ovat tuorekangas (40 %) ja lehtomainen tuorekangas, jota on jopa noin 40 % metsämaasta. Kuivahkoja kankaita on 20 %, kuivia kankaita on 1 % ja karukkokankaita alle promille. Lehtomaisen tuoreenkankaan yleisyys on selkein erottava tekijä kasvillisuudessa Saaristo-Suomen ja Etelä-Suomen välillä. Varsinaiset lehdot eivät ole huomattavasti muuta Etelä-Suomea yleisempiä, mutta alueen lehdot muistuttavat monesti hyvin paljon lehtimetsävyöhykkeen metsiä jaloine lehtipuineen. Alueen jaloista lehtipuista yleisimmät ovat lehmus, pähkinäpensas ja vaahtera. Silmiinpistävää on myös, että saarnea tavataan alueen lähteikköalueilla, muttei pohjoisemmilla Suomen metsäkasvillisuusvyöhykkeillä lainkaan. Muualla Etelä-Suomessa lehtimetsävyöyhykkeen voimakkaat piirteet lehdoissa ovat harvinaisempia. Rannikko-Suomi on myös tammen pohjoisinta kasvualuetta, jossa sitä tavataan lehdoissa ja lehtomaisilla kankailla.


title: Gleysoli

text: Tropiikissa ja subtropiikissa gleysolimailla kasvatetaan riisiä, tai jos ne kuivatetaan, niillä voi kasvattaa myös tavanomaisia peltolajeja tai metsää. Noin puolet gleysolialueista on arktisilla alueilla, lähinnä Alaskassa ja Aasian pohjoisosissa. Siellä niiden ylimmässä osassa on routaa.


title: Office du Niger

text: Ranskan siirtomaahallinto perusti Office du Nigerin vuonna 1932 kehittämään puuvillan viljelyä. Markalan säännöstelypato otettiin käyttöön vuonna 1947. Malin itsenäistyttyä alueella ryhdyttiin kasvattamaan sokeriruokoa sekä yhä suuremmassa määrin riisiä. Puuvillan viljely loppui kokonaan 1970-luvulle tultaessa. Riisin tuotanto saavutti väliaikaisen huippunsa vuonna 1978, mutta laski sen jälkeen rajusti. Uusi kasvu alkoi 1980- ja 1990-luvuilla, ja nykyään alueella tuotetaan vuosittain noin 320 000 tonnia riisiä. Lisäksi kasvatetaan muun muassa maissia ja vihanneksia. Keinokastelu kattaa noin 74 000 hehtaaria, mikä on vain pieni osa Office du Nigerin hallinnoimasta 1,9 miljoonan hehtaarin laajuisesta alueesta. Maanviljelyn tehostuminen on houkutellut seudulle paljon uusia asukkaita, ja kastelukanavien synnyttämillä kosteikoilla on suuri merkitys myös alueen eläinkunnalle.


title: Lahut

text: Voimakkaimpia kiinalaisvaikutteita saaneilla lahualueilla Yunnanissa lahut harjoittavat lähinnä riisinviljelyä. Lisäksi kasvatetaan hedelmäpuita, teetä ja kasviksia. Etelämpänä jossa vieraammat vaikutteet eivät ole niin vahvoja harjoitetaan edelleen kaskiviljelyä. Täälläkin lahut kasvattavat riisiä, mutta sitä kasvatetaan kuivilla alueilla vesialtaiden sijaan. Lisäksi he kasvattavat porsaita ja vesipuhveleita.


title: Metsästys Suomessa

text:
Suomen metsästyslain määritelmän mukaan metsästys tarkoittaa ”luonnonvaraisena olevan riistaeläimen pyydystämistä sekä saaliin ottamista metsästäjän haltuun”. Saaliiksi saadut riistaeläimet käytetään yleensä ravinnoksi, erityisesti hirvenpyynnin merkitys metsästäjälle on suuri. Vuosina 2002–2003 pyydettiin vuodessa yli 80 000 hirveä. Hirvenlihan tuotto ylittää nelinkertaisesti poronlihan tuoton.
Saalistilastojen kappalemääräistä kärkeä hallitsevat sinisorsa, sepelkyyhky, teeri ja metsäjänis.


title: Koreografia

text: Koreografi on tanssin tai tanssiteoksen suunnittelija ja tällaista työkseen tekevän henkilön ammattinimike. Koreografin tekemä suunnittelu sisältää kaikki tanssin liikkeet, tanssijoiden muodostamat kuviot, tanssin välittämäksi ajatellun sisällön suunnittelun ja valitsemisen sekä tanssin suhteen mahdolliseen musiikkiin ja muihin esityksen osa-alueisiin kuten lavastukseen, puvustukseen, valaistukseen ja niin edelleen. Koreografi on useimmiten myös tanssiesityksen ohjaaja, joka opettaa materiaalin tanssijoille ja vastaa näyttämöllepanon kokonaisuudesta.


title: Koreografia

text: Tanssikoreografiaa tehdään sekä itsenäisiksi tanssiteoksiksi että osaksi esimerkiksi teatteri- tai oopperaesityksiä. Koreografit ovat usein itse olleet tanssijoita, mutta periaatteessa tanssijan koulutus ei ole koreografille välttämätön. Tanssiliikettä on kuitenkin vaikeaa selittää täsmällisesti vain sanoilla, joten useimmiten koreografi opettaa haluamansa liikemateriaalin esiintyjille ainakin osittain itse liikkeet näyttämällä.


title: Jenni Kivelä

text: Jenni Kivelä on suomalainen koreografi ja tanssitaiteilija, joka on valmistunut Teatterikorkeakoulun tanssitaiteenlaitokselta koreografiksi vuonna 2002. Hän on työskennellyt Zodiak – Uuden tanssin keskuksen housekoreografina 2004–2005 ja TADaC Theatre Academy Dance Companyn taiteellisena johtajana vuosina 2007–2008. Hän on tehnyt teoksia eri tanssiryhmille Suomessa ja ulkomailla kuten Helsinki Dance Company, Mobita Dansco, Pori Dance Company, Norrdans, Transitions Dance Company Laban. Hän on työskennellyt Valtion kolmevuotisen taiteilija-apurahan turvin vuosina 2006–2009 sekä 2014–2016. Hänen koreografiansa Juhlapäiviä voitti Saitaman kansainvälisen koreografikilpailun Japanissa vuonna 2005. Hänen teoksiaan on esitetty Suomessa ja ulkomailla lukuisissa eri paikoissa.


title: Koreografia

text: Koreografia on sananmukaisesti tanssin kirjoittamista, mutta tunnetaan myös tanssikompositiona eli tanssin säveltämisenä. Sanan alkuperä on antiikin Kreikassa, jossa "choregus" tarkoitti "dityrambi"-esityksen harjoittajaa. Koreografialla viitataan useimmiten tanssin liikkeiden suunnitteluun, mutta sitä esiintyy myös muissa ihmisen liikkumista sisältävissä lajeissa kuten taitoluistelussa, taitouinnissa tai joukkuevoimistelussa. Koreografia sisältää kaiken, mitä esiintyjien täytyy tietää ja opetella teoksen esittämiseksi koreografin haluamalla tavalla.


title: Jyrki Haapala

text: Jyrki Haapala on suomalainen tanssitaiteilija. Hän on valmistunut tanssitaiteen maisteriksi Teatterikorkeakoulusta ja opiskellut ja työskennellyt ulkomailla ja Suomessa. Haapala on muun muassa tanssinut Belgiassa koreografi Anne Teresa De Keersmaekerin johtamassa X-Group-ryhmässä. Koreografina Haapala on tehnyt useita teoksia, joita on esitetty suomalaisilla kulttuurifestivaaleilla ja näyttämöillä, kuten Zodiak – Uuden tanssin keskuksessa, Helsingin juhlaviikoilla ja Pyhäjärven Täydenkuun tansseilla sekä Buenos Airesin nykytanssifestivaaleilla Argentiinassa.


title: Toni Keski-Liikala

text: Toni Ilmari Keski-Liikala (s. 1976) on suomalainen tanssinopettaja, tanssija, yhteisötanssiohjaaja ja koreografi, joka on toteuttanut useita tanssiproduktioita ja tehnyt poikkitaiteellisesti kokeilevaa yhteistyötä muusikoiden, laulajien, kuvataiteilijoiden, DJ:n ja näyttelijöiden kanssa. Hän on tuttu myös erilaisista tanssi- ja musikaali-koreografioistaan ammattilais- ja harrastajaproduktioissa. Koreografina hänen töitään on pidetty nokkelina ja kekseliäinä, mutta kuitenkin lämpimällä tavalla vastaanotettavina kokonaisuuksina.


title: Baletti

text: Balettiteoksen tekijöitä ovat koreografi, joka suunnittelee teoksen liikemaailman, musiikin säveltäjä ja käsikirjoittaja, joka muokkaa "libreton", teoksen juonen sisältävän käsikirjoituksen. Aiemmin sekä koreografiasta että tanssijoiden kouluttamisesta vastasi balettimestari. Harjoittaja vastaa teoksen tanssien opettamisesta tanssijoille – varsinkin silloin, kun teoksen koreografi ei itse voi teosta harjoittaa tai on jo kuollut. Useista vanhoista balettiteoksista tehdään uusintaversioita, joissa on osittain vanhaa jopa alkuperäistä materiaalia ja osittain uutta. Vanhat teokset ovat säilyneet sukupolvelta toiselle lähinnä muistitietona siirtyen. Tanssinotaatiota käytetään jonkin verran, mutta sen asema muistiin kirjoittamisessa ei ole lähellekään sama kuin musiikissa. Koreografit eivät käytä sitä tansseja suunnitellessaan, eivätkä tanssijat opettele askeliaan nuoteista, vaan koreografi tai harjoittaja näyttää ja kuvailee ne heille. Joskus teoksia modernisoidaan täysin tai tehdään jopa eri tyylilajia käyttäen. Esimerkiksi ruotsalainen koreografi Mats Ek on tehnyt Cullberg-baletille nykytanssiversioita vanhoista perinteisistä baleteista, kuten Joutsenlampi.


title: Koreografia

text: Musiikista poiketen tanssin notaatiotekniikat eivät ole juurikaan koreografian teossa käytössä, vaan niitä hyödynnetään lähinnä tanssien muistiin kirjoittamisessa, nykyään videotallenteiden apuna. Vain harvat koreografit tai tanssijat hallitsevat tanssinotaatiota. Perinteisin tapa suunnitella koreografiaa lienee miettiä kunkin tanssijan liikkeet askel askeleelta – joko etukäteen tai tanssijoiden kanssa yhteistyössä harjoitussalissa. Muitakin koreografisia tekniikoita on olemassa ja niitä on kehitetty erityisesti nykytanssin piirissä. Tällaisia ovat muun muassa improvisaatio ja erilaiset sattumaan perustuvat menetelmät.


title: Marja Merisalo

text: Marja Merisalo (s. 3. huhtikuuta 1965 Oulu) on suomalainen koreografi, tanssija ja ohjaaja. Koulutukseltaan hän on tanssitaiteen maisteri Teatterikorkeakoulun tanssitaiteen laitokselta. Hän on suuntautunut teatteriin, tanssiin (mm. nykytanssiin ja intialaiseen tanssiin), projektien tuottamiseen sekä lastenkulttuuriin. Tanssijana, koreografina, näyttelijänä ja ohjaajana hän on työskennellyt vuodesta 1982 alkaen lukuisissa teatteri-, tanssi- ja musiikkiproduktioissa, mm. Q-teatterissa, Helsingin Kaupunginteatterissa, Ylioppilasteatterissa ja Suomen Kansallisteatterissa.


title: Maria Nurmela

text: Nurmela on toiminut myös koreografina ja tuottanut useita omia hankkeita. Omissa hankkeissa Nurmelaa on kiinnostanut erityisesti poikkitaiteelliset yhteistyöt eri aloilta tulevien taiteilijoiden kanssa sekä esityksen toteuttaminen muuhun kuin perinteiseen teatteritilaan. Nurmelan yhteistyökumppaneita ovat mm. jazz-pianisti ja Yrjö-palkittu Kari Ikonen ja australialainen koreografi/tanssija Renae Shadler Nurmelan koreografioita on nähty mm. New Yorkissa Movement Research at the Judson Church -tuotannossa, Turun Vanhalla hautausmaalla, Brinkhallin kartanossa (Turku), Aboa Vetus ja Ars Nova -museossa ja yhteistyössä Turun Filharmonisen Orkesterin ja Leif Segerstamin kanssa. Lisäksi Nurmela on tehnyt yhteistyötä ohjaaja Aino Kiven kanssa Helsingin Ylioppilasteatterin Mustikkamaan kesäteatterissa 2017, jonne he loivat immersiivisen version William Shakerspearen Kesäyön Unesta, sekä ohjaaja Juha Malmivaaran ja turkulaisen monitaideryhmän kanssa Kolmas Tila - 3T näytelmässä Passio - Rakkaus G.H:n mukaan.


title: The Tonight Show

text: Alkuperäinen "Tonight" -ohjelman isäntä Steve Allen juonsi ohjelmaa NBC:llä vuosina 1954–1957. Allen oli ensimmäinen merkittävä juontaja alallaan ja vaikutti eniten talk show -ohjelmien kehitykseen. Häntä kutsutaankin koko ohjelmalajin isäksi. Hän oli kehittänyt ohjelmatyypin alun perin newyorkilaiselle paikalliskanavalle, josta NBC poimi sen omaan ohjelmistoonsa. Alkuvuosina ohjelman esitysaika oli klo 23.15–1.00, ja se nauhoitettiin Manhattanilla sijainneessa Hudson Theatressa.


title: Posse (televisiosarja)

text:
Posse on MTV3-kanavalla esitettävä suorana lähetettävä komediallinen talk show, joka alkoi lokakuussa 2014. Ohjelman juontajina viidennellä kaudella toimivat Jaakko Saariluoma, Viivi Pumpanen, Eric Savolainen, Juuso Karikuusi, Jarno Leppälä, HP Parviainen ja Kalle Lamberg.
Ensimmäisellä kaudella juontajina toimivat Aku Hirviniemi, Jaakko Saariluoma, HP Parviainen, Jarno Laasala, Jarno Leppälä ja Jukka Hildén. Toisella kaudella juontajana liittyi joukkoon Jenni Dahlman. Jukka ja Jarno eivät enää olleet studiossa jokaisessa jaksossa, koska he asuivat ulkomailla. Kolmannella kaudella Dahlmanin korvasivat Viivi Pumpanen ja Pirkka-Pekka Petelius. Neljännelle kaudelle Hirviniemen, Peteliuksen ja Hildénin korvasivat Eric Savolainen ja Juuso Karikuusi. Viidennellä kaudella Laasala ei ole enää mukana ja uutena juontajana aloitti Kalle Lamberg.


title: La La Land (Demi Lovaton kappale)

text: Musiikkivideo alkaa kuvitteellisesta talk show -ohjelmasta nimeltä "Rumor Has It With Benny Beverly", jossa Lovato on vieraana. Ohjelman isäntä (Doug Brochu) kysyy häneltä, miltä tuntuu olla ”tähti”. Lovaton tapaillessa sanoja vastatakseen kuva siirtyy häneen kävelemässä Hollywoodin ihmisvilinässä, ja hän alkaa laulaa tähteydestä. Kävellessään hän ohittaa ”tule nähdyksi -alueelle” ohjaavan kyltin ja hänelle ojennetaan ”bestisten” palkkauspalvelua mainostava lentolehtinen. Hänen törmätessään vahingossa vastaantulijaan tilaisuutta kärkkynyt paparazzi (Sterling Knight) nappaa ”parista” valokuvan, joka on välittömästi juorulehden kannessa.


title: Kankkulan kaivolla

text: Kuuluisin esimerkki edellä kuvatusta on Tippavaaran isäntä. Sarjan alkupuolella Speaker suhtautui 105-vuotiaaseen isäntään kunnioittavasti ja yritti saada tätä kertomaan vanhan kansan perinnetapoja tai muistelmia lapsuudestaan. Isäntä oli kuitenkin kiinnostunut puhumaan vain pontikasta ja Perheyhtiönsä asioista, ja onnistui vääjäämättömästi kääntämään jokaisen keskustelun koskemaan alkoholia. Rivien välistä kuulijoille kävi myös ilmi, että isäntä oli pontikkabisneksensä tähden joutunut kahnauksiin lain kanssa: hän oli istunut vankilassa ja menettänyt kansalaisluottamuksensa useita kertoja, ja nimismiehen pakoilu muodosti suuren osan hänen elämästään. Speaker puolestaan taisteli palauttaakseen keskustelun takaisin soveliaille alueille ja estääkseen isäntää lausumaan "kiellettyjä" sanoja ääneen radiossa. Kun isäntä tunnusti viinan turmelleen hänen kotinsa, Speaker innostui ja odotti yleisradiolaiseen valistushenkeen sopivaa katumuspuhetta, kunnes isäntä paljasti totuuden: ”Kattokaas se on silleen, että pannu räjähti ja se sai sentään kauheaa turmiota aikaan.” Sarjan loppupuolella Speaker oli jo oppinut isännän tavat ja pyrki kokonaan estämään tämän pääsyn mikrofonin ääneen, tavallisesti huonoin tuloksin.


title: Showpaini

text:
Joskus painija rikkoo tietoisesti käsikirjoitusta ja pyrkii voittamaan ottelun rehellisesti. Nykyään tätä tosin ei huipputasolla tapahdu.
Tuomarilla on viimeinen sana kaikissa otteluissa, ja vain hän itse voi kumota tekemänsä päätöksen. Tavallisesti edes ottelut järjestävän yrityksen omistajilla ja painijoiden työnantajilla ei ole vaikutusvaltaa päätöksiin. Näitäkin sääntöjä voidaan kuitenkin muuttaa mikäli tarina niin vaatii. Vapaapainin epävirallinen motto sääntöjen tulkitsemisen suhteen on "Jos tuomari ei nähnyt, sitä ei tapahtunut". Toisin sanoen kaikki on sallittua, kunhan tuomari ei näe rikkomusta. Heelit käyttävätkin tätä usein hyväkseen tehden koiruuksiaan tuomarin selän takana.


title: The View (keskusteluohjelma)

text: Ohjelmaa kuvataan New Yorkissa, ja se lähetetään suorana lähetyksenä arkipäivisin ennen puoltapäivää. "The View" on Yhdysvaltojen neljänneksi pitkäaikaisin päiväsajan talk show. Ohjelma on saanut kaksi Daytime Emmy -palkintoa: vuonna 2003 se sai parhaan talk show'n palkinnon ja vuonna 2009 viisi tuolloista panelistia palkittiin parhaina talk show -juontajina.


title: Isäntä

text: Isäntä on sosiaalihistoriallisessa mielessä vapaa mies, jolla on palvelusväkeä. Antiikin Roomassa isäntä saattoi omistaa epävapaata palvelusväkeä, mutta tällä saattoi olla myös vapaita suojatteja "klienttejä". Latinankielisestä sanasta "patron" on puhekieleen tullut sana "patruuna", jolla useimmin viitataan teollisuuslaitoksen tai kartanon omistajaan. Tavallisimmin isäntä on maalaistalon miespuolinen haltija, tilallinen eli talollinen.


title: Tee se itse

text: Tee se itse (joskus käytetään lyhennettä DIY sanoista "Do it yourself") -ohje on informatiivinen, usein lyhyt kuvaus jonkun asian suorittamiseksi tai rakentamiseksi itse. "Tee se itse" tarkoittaa sananmukaisesti asian tai esineen tekemistä omatoimisesti. Ohjeet on yleensä tarkoitettu maallikoille, ja niistä on jätetty pois yksityiskohtia jotka ovat tarpeellisia vain ammattilaisille. Tee se itse -ohjeissa on usein paljon kuvia ja selityksiä, jotka helpottavat aiheeseen perehtymistä.


title: The View (keskusteluohjelma)

text: The View on yhdysvaltalainen aamupäivän talk show -ohjelma, jota on esitetty ABC:llä vuodesta 1997. Ohjelmassa neljä tai viisi naista ruotivat ajankohtaisia aiheita, kuten poliittisia kysymyksiä tai viihdeuutisia. Ohjelman ovat luoneet Bill Geddie ja Barbara Walters, joka itse toimi ohjelmassa panelistina sen perustamisesta vuoteen 2014 asti.


title: Esilaulaja

text: Vuorolaulussa esilaulaja on soolo-osan laulaja, jonka esittämän säkeen muut joukkolaulantaan osallistujat kertaavat joko sellaisenaan tai liittävät siihen saman tai uudistuvan kertosäkeen. Jo muinaisessa Kreikassa tunnettiin ryhmälaulanta, jossa kuoro toisti esilaulajan säkeet. Tavan tunsivat myös germaaniset, romaaniset ja slaavilaiset kansat. Juutalaisessa temppelilaulussa ja vanhassa kristillisessä kirkkolaulussa käytetään laulutapaa, jossa ryhmä vastailee solistille joko lyhyin tai pitemmin osuuksin. Tällaisen esitystavan nimitys kristillisessä kirkossa on responsorinen laulu. Seurakunnan tapahtumissa laulettavaa yhteislaulua kutsutaan kaikulauluksi, jos esilaulaja tai esilauluryhmä laulaa säkeen ja seurakunta toistaa sen. Näin pienten lasten ja harvoin kirkossa käyvien ihmisten on helpompi osallistua jumalanpalvelukseen.


title: Bruce Springsteen

text: Springsteen nousi supertähteyteen "Born in the U.S.A." -albumillaan 1984. Albumilta nousi useita hittisinglejä ja se pysytteli top-10:ssä yli kahden vuoden ajan. Kiertueellaan Springsteen kävi ensi kertaa kaukoidässä ja Australiassa. 1980-luvun puolivälissä Springsteen lauloi myös ”We Are the World” -hyväntekeväisyyssinglellä ja Van Zandtin apartheidin-vastaisessa Sun City -projektissa.


title: Bruce Springsteen

text: "Darkness on the Edge of Town" (1978) oli tummasävyinen albumi ja heijasteli Springsteenin omia tunnelmia siltä ajalta. Laulujen teemana olivat työväenluokan ongelmat ja toiveet. Albumi nousi albumilistalla viidenneksi ja sen menestynein single ”Prove It All Night” singlelistan sijalle 33. "Darkness" oli Springsteenin uralla musiikillinen vedenjakaja. Kolmelle ensimmäiselle albumilleen Springsteen oli kirjoittanut eeppisiä, vapaamuotoisia ja teatraalisen romanttisia lauluja, jotka laajensivat rockin genreä. "Darknessin" ja sitä seuranneiden albumien kappaleet ovat sen sijaan paljon yksinkertaisempia ja rakenteeltaan tavanomaisempia kitararocklauluja.


title: Bruce Springsteen

text: Vuonna 2003 Springsteen esiintyi E Street Bandin kanssa Helsingin olympiastadionilla kahteen otteeseen. Konserttipäivät olivat 16. ja 17. kesäkuuta 2003. Alkuperäisen suunnitelman mukaan konsertteja piti olla vain yksi, mutta kiihkeän lippujen kysynnän takia aikatauluun mahdutettiin ”ylimääräinen” konsertti 16. kesäkuuta. Kaksi konserttia keräsivät yhteensä 90 000 katsojaa. Luku rikkoi Michael Jacksonin ennätyksen (87 000 katsojaa) ja oli näin kaikkien aikojen suurin yleisömäärä konsertissa Suomessa.


title: Bruce Springsteen

text: Springsteen (lempinimeltään "The Boss", 'Pomo'), aloitti levytysuransa vuonna 1973. Hänen läpimurtoalbuminsa oli "Born to Run" (1975). Springsteen on yhä jatkuvalla urallaan levyttänyt sekä raskasluonteisempaa rockmusiikkia että folk-painotteista rockia.


title: Bruce Springsteen

text: Springsteen ja E Street Band esiintyivät Helsingin Olympiastadionilla 11. heinäkuuta 2008. Konsertti oli 31 esitetyllä kappaleellaan koko kiertueen pisin, ja sitä pidettiin yleisesti yhtenä kiertueen parhaista. Seuraavan kerran Springsteen esiintyi Suomessa 2. kesäkuuta 2009 Tampereella Ratinan stadionilla. Max Weinbergin sijaan rummuissa oli hänen poikansa, 18-vuotias Jay Weinberg. "Pomo" esiintyi Suomessa Olympiastadionilla myös 31. heinäkuuta 2012. Keikka poikkesi odotetusta. Yhtyeen piti ennakkotietojen mukaan aloittaa klo 19 ja lopettaa viimeistään klo 23. Springsteen tuli kuitenkin lavalle jo noin kello 17.50 ja paitsi hauskuutti yleisöä, myös soitti viisi kappaletta (yleisön toiveiden mukaan) säestäen itseään kitaralla ja huuliharpulla. Lisäksi hän jutteli faniensa kanssa ja jakoi nimikirjoituksia. Kaikkiaan lämmittelyosuus kesti noin 45 minuuttia. Varsinainen keikka alkoi vasta liki tunnin myöhässä noin klo 19.50 ja päättyi pari minuuttia vaille puolenyön ja oli täten Springsteenin pisin konsertti ikinä, kestäen neljä tuntia ja kuusi minuuttia.


title: Bruce Springsteen

text: Springsteen ja E Street Band palasivat yhteen vuoden 1999 Yhdysvaltain-kiertueella. "The Rising" (2002) käsitteli edellisen vuoden New Yorkin terroristihyökkäyksiä ja niiden aiheuttamia tunnelmia yhdysvaltalaisissa. Albumi nousi listaykköseksi ja sai ylistäviä arvosteluja. Vuoden 2004 Yhdysvaltain presidentinvaaleissa Springsteen tuki John Kerrya ja osallistui yhdessä muun muassa R.E.M:n kanssa "MoveOn.Org" -tukikonserttikiertueelle.


title: Bruce Springsteen

text: "Devils & Dust" (2005) oli jälleen akustinen albumi ja käsitteli maahanmuuttoa ja Irakin sotaa. Springsteen tuki Barack Obaman vaalikampanjaa vuoden 2008 vaaleissa. "Magic" (2007) oli Springsteenin vastalause Irakin sodalle ja presidentti Bushille. Albumilla "Wrecking Ball" (2012) Springsteen arvosteli Wall Streetin meklareita. Springsteenin uusin albumi on "High Hopes" (2014).


title: Dancing in the Dark (Bruce Springsteenin kappale)

text: Dancing in the Dark on yhdysvaltalaisen laulaja-lauluntekijän Bruce Springsteenin tekemä ja esittämä kappale ja on yksi hänen tunnetuimpia kappaleitaan. Kappale pysyi neljä viikkoa sijalla kaksi "Billboard" Hot 100- listalla ja myi lopulta yli miljoona singleä pelkästään Yhdysvalloissa. Kappale oli ensimmäinen julkaistu single Springsteenin albumilta Born in the U.S.A.. Kappaleesta tuli hänen suurin hittinsä ja puski kyseisen albumin hänen uransa eniten myydyimmäksi albumiksi. Kappaleella Springsteen voitti myös Grammyn "Parhaasta miesrocklaulajan esityksestä".


title: Suicide (albumi)

text: Albumi tunnetaan Martin Revin säveltämistä karkeista ja toistuvista rytmeistä sekä laulaja Alan Vegan omalaatuisesta laulutavasta, jotka luovat albumille synkän tunnelman. Albumia pidetään vaikutusvaltaisena, koska se vaikutti post punkin, industrialin ja synth popin kehittymiseen. Yhdysvaltalainen laulaja Bruce Springsteen oli yhtyeen fani ja heidän esikoisalbumi vaikutti merkittävästi Springsteenin vuonna 1982 julkaistuun "Nebraska" -albumiin.Albumi sai julkaisun aikana vaihtelevaa palautetta musiikkikriitikoilta, yhdysvaltalaiset kriitikot inhosivat albumia mutta eurooppalaiset kriitikot pitivät siitä. He kuvaavat ensimmäisiä keikkojaan väkivaltaisiksi, vuonna 1978 he esiintyivät lämppäreinä The Clashille ja yleisö heitti kirveen laulajaa kohti. Albumi mainitaan Robert Dimeryn 1001 albumia jotka jokaisen on kuultava edes kerran eläessään -kirjassa.


title: Bruce Springsteen

text: "The River" (1980) oli tupla-albumi ja Springsteenin ensimmäinen listaykkönen. Single ”Hungry Heart” nousi listalla viidenneksi. Albumin kappaleet ovat lyhyempiä kuin Springsteenin aiemmilla levyillä. Springsteen aloitti albumin julkaisun alla kiertueen, joka ulottui myös yli 20 kaupunkiin Euroopassa. Konsertit myivät loppuun ja olivat pisimmillään yli nelituntisia.


title: Godzilla (vuoden 1984 elokuva)

text: Godzilla (, ) tai Godzilla 1985 on japanilainen jättiläishirviö- eli daikaijū-elokuva vuodelta 1984. Se oli Tōhōn kuudestoista Godzilla-elokuva ja Heisei-kauden takia toisinaan Heisei-sarjaksikin kutsutun Godzilla-elokuvien sarjan ensimmäinen. Elokuvan ohjasi Kōji Hashimoto ja sen erikoistehosteista vastasi Teruyoshi Nakano.


title: Godzilla (vuoden 1954 elokuva)

text: Godzilla () on Ishirō Hondan ohjaama japanilainen tieteis- ja kauhuelokuva vuodelta 1954. "Godzilla" oli ensimmäisiä Japanissa tuotetuista jättiläishirviö- eli daikaijū-elokuvista. Sen menestys poiki lukuisia jatko-osia ja teki japanilaisista hirviöelokuvista vientivaltin.


title: Godzilla (vuoden 1984 elokuva)

text: Elokuvan tuottaja Tomoyuki Tanaka halusi palauttaa varhaisten Godzilla-elokuvien synkän tunnelman, joten vuoden 1984 "Godzillan" tapahtumat ovat suoraan jatkoa alkuperäisen, vuoden 1954 "Godzillan" tapahtumille – tässä jatkumossa siis minkään muiden Godzilla-elokuvien sisältämiä asioita ei koskaan tapahtunutkaan. Vuoden 1984 "Godzilla" sisältää pitkällisen pohdinnan ydinaseiden käytön oikeutuksesta ja siinä viitataan Japanin entisen pääministerin Eisaku Satōn kolmeen ydinaseperiaatteeseen. Elokuva on myös vasta kolmas sellainen Godzilla-elokuva, jossa hirviö aiheuttaa viattomien ihmisten kuolemia.


title: Godzilla vs. Mothra

text: Godzilla vs. Mothra () tai Godzilla ja Mothra on 12. joulukuuta 1992 Japanissa ensiesityksensä saanut yhdeksästoista Tōhō-studion Godzilla-sarjan elokuva. Se oli samalla ensimmäinen Heisei-kaudella tehty Godzilla-elokuva, ja viides sellainen Godzilla-elokuva, jossa esiintyi jättiläiskoihahmo Mothra. Elokuvan tarina sijoittuu vuoden 1984 "Godzilla"-elokuvan pohjustamalle uudelle jatkumolle, jossa ensimmäistä "Godzilla"-elokuvaa lukuun ottamatta muiden aiempien elokuvien sisältöä ei koskaan tapahtunut.


title: Godzilla: The Series

text: Godzilla on vuosina 1998-2000 esitetty piirrosarja, jota Suomessa esitettiin Nelosella vuosina 2001–2002. Sarja on jatkoa vuoden 1998 Godzillalle, ja fanit ovatkin sanoneen sen olevan parempi kuin itse elokuvan jonka pääosaa näytteli Simpsoneissakin näytellyt Hank Azaria. Sarjaa tehtiin kahden tuotantokauden verran, ja myöhemmin niistä on myös valmistettu DVD ja VHS julkaisuja myös Suomeen. Sarja on saanut myös spinn-off sarjan, Monsters in Godzilla.


title: Godzilla (vuoden 1998 elokuva)

text: Godzilla on Roland Emmerichin ohjaama yhdysvaltalainen kauhu- ja toimintaelokuva vuodelta 1998. Elokuva perustuu japanilaiseen Godzilla-hirviöelokuvien sarjaan. Elokuvassa ei kuitenkaan esiinny alkuperäinen Godzilla vaan Zilla. "Godzillan" pääosissa näyttelevät Matthew Broderick, Jean Reno, Maria Pitillo ja Hank Azaria.


title: Godzilla II: King of the Monsters

text: Godzilla II: King of the Monsters () on vuonna 2019 ensi-iltansa saava yhdysvaltalainen hirviöelokuva, jonka ohjaa Michael Dougherty. Se on jatko-osa vuoden 2014 elokuvalle "Godzilla" sekä MonsterVerse-elokuvauniversumin kolmas osa ja samalla kolmas Hollywoodissa kokonaan tuotettu Godzilla-elokuva. Elokuvan pääosissa ovat Kyle Chandler, Vera Farmiga, Millie Bobby Brown, Bradley Whitford, Sally Hawkins, Charles Dance, Thomas Middleditch, O’Shea Jackson Jr., Ken Watanabe ja Zhang Ziyi. Elokuvan suunniteltu ensi-ilta on 31. toukokuuta 2019.


title: Godzilla vs. Kong

text: Godzilla vs. Kong on vuonna 2020 ensi-iltansa saava yhdysvaltalainen hirviöelokuva, jonka ohjaa Adam Wingard. Se on jatko-osa elokuville "" (2017) ja "" (2019) sekä MonsterVerse-elokuvauniversumin neljäs osa ja samalla neljäs Hollywoodissa kokonaan tuotettu Godzilla-elokuva. Elokuvan pääosissa ovat Alexander Skarsgård, Millie Bobby Brown, Rebecca Hall, Brian Tyree Henry, Shun Oguri, Eiza González, Jessica Henwick, Julian Dennison, Kyle Chandler ja Demián Bichir. Elokuvan suunniteltu ensi-ilta on 22. toukokuuta 2020.


title: Godzilla

text: Godzilla () on kuvitteellinen, mutatoitunut dinosaurus, jonka alkuperä on useimmissa tarinoissa liitetty ydinkokeiden tuottamaan radioaktiiviseen säteilyyn. Hahmon kehitti Tōhō, ja se nähtiin ensimmäisen kerran vuonna 1954 elokuvassa "Godzilla". Lokakuuhun 2010 mennessä Tōhō oli tuottanut kaikkiaan 28 Godzilla-elokuvaa. Elokuvien lisäksi Godzilla on esiintynyt videopeleissä, kirjoissa, sarjakuvissa ja televisiosarjoissa.


title: Godzilla II: King of the Monsters

text: Syksyllä 2014 Legendary julkisti jatko-osan saavan ensi-iltansa 8. kesäkuuta 2018, ja että Max Borenstein palaisi käsikirjoittajaksi. Borenstein kommentoi jatko-osaa sanomalla "Reaktiot ensimmäiseen elokuvaan olivat todella jännittäviä, mutta nyt se maailma on luotu, ja voime tehdä isompia ja vielä isompia asioita." Mainostaessaan elokuvaa "", Borenstein mainitsi että yksi asia, jonka halusi tehdä "Godzillan" jatko-osaan , oli tehdä Godzillasta empaattisempi, viitaten ensimmäisen elokuvan loppuun, "Kun [Godzilla] syöksi sinistä tulta toisen hirviön kitaan – olentoon, jota kohtaan emme tunteneet minkäänlaista empatiaa – tunsimme empatia Godzilla kohtaan. Se oli elokuvassa asia, josta olimme eniten ylpeitä, ja luulen, että Gareh teki loistavaa työtä tehdessään sen. Luulen, että se asettaa Godzilla-elokuvasarjan kohtaan, josta toinen Godzilla-elokuva voisi alkaa tehdä Godzillasta samaistuttavamman ja empaattisemman hahmon. Mutta siihen tarvitaan perusta, koska et heti investoi tunteellisesti johonkin, joka näyttää valtavalta lohikäärmeeltä tai liskolta." Huhtikuussa 2015 Taylor-Johnson sanoi olevansa epävarma siitä palaisiko rooliinsa ja että se olisi lopulta Edwardsin päätös.


title: Pilottijakso

text: Studioille ja katsojille termi "pilotti" merkitsee usein eri asiaa. Katsojille pilotti tarkoittaa usein sarjan ensimmäistä julkaistua jaksoa, kun taas studiolle sillä viitataan jaksoa, jolla tekijät myyvät sarjaa heille. Esimerkiksi sarjaa "Lost Girl" myytiin Showcase-kanavalle pilottijaksolla ""Vexed"", joka on todellisuudessa ensimmäisen kauden kahdeksas jakso.


title: Pilottijakso

text: Pilottijaksoksi tai lyhyemmin pilotiksi kutsutaan televisiosarjaan tehtävää ensimmäistä, esittelyluontoista jaksoa, jolla pyritään saamaan tuottajat sekä yleisö kiinnostumaan sarjasta. Pilottijakso on joskus tv-elokuvan mittainen, ja mikäli pilotista lähdetään tekemään sarjaa, hahmoihin ja juoneen saatetaan tehdä suuriakin muutoksia. Vain pieni osa piloteista päätyy sarjaksi asti.


title: Sky Pilot (kappale)

text:
Burdon aloittaa kappaleen yksinlaululla ilman säestystä. Kuoron ryhtyessä esittämään kertosäettä tulevat mukaan myös kitara ja rummut.
Laulussa esiintyvä Sky Pilot ei ole lentäjä vaan sotilaspappi. Ensimmäisessä säkeessä hän siunaa nuoret etulinjassa olevat miehet ja saa heidät uskomaan olevansa hyvän asian puolesta taistelevia ”Jumalan sotilaita”. Papin sanoista voimaa saaneina sotilaat ylittävät taisteluvyöhykkeen valmiina sotimaan maansa puolesta. Kappaleen väliosassa laulu keskeytyy ja pääosan valtaavat erilaiset ääniefektit. Ne koostuvat syöksypommittajien ujelluksesta ja sodan melskeestä. Äänten vaimentuessa aloittaa säkkipilliorkesteri osuutensa tuoden esitykseen oman merkittävän lisänsä. Laulussa käytettäviin soittimiin yhtyvät myös viulu, piccolohuilu, jouset ja trumpetti.


title: Pilottitakki

text: Pilottitakki on vyötärölle ulottuva pusakka, joka perustuu ilmailun alkuaikojen sotilaslentäjien käyttämään takkiin. Pilottitakit tai bomber-takit ovat alun perin paksuja ja lämpimiä. Avoimessa tai lämmittämättömässä umpiohjaamossa pilotilla oli usein vähän tilaa ja erittäin kylmä, joiden vuoksi lentäjän uniformu vaati erityistä suunnittelua. Elokuvamaailma ja musiikkimailman idolit ovat myös vaikuttaneet pilottitakkien imagoon. Elokuvat kuten "Top Gun" (1986) ja "Pearl Harbor" (2001) tekivät pilottitakkia tunnetuksi. Takista on tullut muodin myötä suosittu arkitakki ja alakulttuurien tunnusmerkki.


title: Lentäjä

text: Lentäjä tai pilotti on henkilö, jolla on koulutus, viranomaisen myöntämä lupa (lentolupakirja) ja lääketieteellinen kelpoisuus ohjata eli lentää ilma-alusta. Lainopillisesti lentäjä on ilma-aluksen "päällikkö". Lentäjä on ammattinimike, kapteeni ja perämies kuvaavat arvoa. Pienemmissä ilma-aluksissa on yleensä yksi lentäjä, suuremmissa (esimerkiksi liikennelentokoneet) kaksi tai useampia, joista yksi on ilma-aluksen päällikkö. Henkilö, joka lentää jonkin lentoyhtiön palveluksessa, on liikennelentäjä. Lentokoneen päällikköä kutsutaan myös kapteeniksi ja toista ohjaajaa perämieheksi. Lentokoneessa ei ole aina pakko olla yhtä kapteenia ja perämiestä; voi olla myös kaksi kapteenia. Näissä tilanteissa kokeneempi kapteeni toimii lentokoneen päällikkönä. Vähintään yksi kapteeni kuitenkin tarvitaan, koska pelkästään kahdella perämiehellä ei voida lentää.


title: Pilottiaalto

text:
Pilottiaaltoteoria on teoreettisessa fysiikassa Louis de Broglien vuonna 1927 esittämä,
ensimmäinen tunnettu esimerkki piilomuuttujateoriasta. Sen nykyinen versio, de Broglien–Bohmin teoria, on edelleen valtavirran ulkopuolinen yritys selittää kvanttimekaniikka deterministiseksi teoriaksi, jolloin vältetään sellaiset ongelmalliset käsitteet kuin aalto-hiukkas-dualismi, yhtäkkinen aaltofunktion romahtaminen ja Schrödingerin kissaparadoksi.


title: Sky Pilot (kappale)

text: Sky Pilot on Eric Burdonin kirjoittama ja laulama sodanvastainen laulu, joka sisältyi tammikuussa vuonna 1968 julkaistulle "The Twin shall Meet" -albumille. Kappale ilmestyi myös singlelevynä. Yli 7 minuutin pituutensa vuoksi laulu täytti singlen molemmat puolet. Kotimaassaan Britanniassa ”Sky Pilotin” menestys oli odotettua huonompi. Yhdysvalloissa ja Kanadassa sitä tuli suosittu. Burdonia säesti levyllä hänen yhtyeensä The Animalsin lisäksi joukko taitavia studiomuusikoita ja kuninkaallinen säkkipilliorkesteri.


title: L-koodi

text: Sarjaa kuvattiin Los Angelesissa Yhdysvalloissa ja Vancouverissa Kanadassa yhteensä 70 jakson verran. Kaikki L-koodin jaksot lukuun ottamatta ensimmäistä jaksoa "Pilot" alkavat englanniksi kirjaimella L. Toisesta kaudesta lähtien myös suomenkieliset jaksojen nimet alkavat aina L-kirjaimella. Sarjan päättymisen jälkeen Showtime julkaisi internetsivuillaan sarjan viimeisen jakson tapahtumiin liittyviä muutaman minuutin pituisia videoita nimeltä "Interrogation Tapes" (kuulustelunauhat).


title: Propulsio

text: Propulsio tarkoittaa järjestelmää, jolla tuotetaan työntövoimaa. Sanaa käytetään yleisesti laivojen, lentokoneiden ja avaruusalusten yhteydessä. Propulsiojärjestelmillä voidaan laivojen yhteydessä tarkoittaa niin potkurilaitteistoja, airoja, siipiratasta, purjeita, vesisuihkupropulsio tai magnetohydrodynaamista propulsiota tai jotakin vastaavaa laivaa liikuttavaa työntövoimaa tuottavaa laitteistoa. Vastaavasti lentokoneiden ollessa kyseessä propulsiojärjestelmillä voidaan tarkoittaa potkurilaitteistoja, suihkumoottoria tai rakettimoottoria tai jotakin muuta lentokonetta eteenpäin vievää järjestelmää. Avaruusalusten ollessa kyseessä propulsiojärjestelmä voi tarkoittaa rakettimoottoria, aurinkopurjetta tai jotakin muuta avaruusalukselle työntövoimaa tuottavaa järjestelmää.


title: Pilot

text: Pilot oli skotlantilainen poprockyhtye, jonka perustivat vuonna 1973 entiset Bay City Rollersin jäsenet David Paton ja Bill Lyall. Muut jäsenet olivat Stuart Tosh ja Ian Bairnson. Vuonna 1974 ilmestyi single "Magic", josta tuli Pilotin ensimmäinen menestyskappale. Seuraavaksi ilmestyi single "January", josta jo tulikin listaykkönen tammikuussa 1975. Pilotin muut menestyskappaleet olivat: "Call Me Round" ja "Just A Smile". Vuonna 1977 oli Pilotissa enää jäljellä Paton ja Bairnson, jotka pianisti Steve Swindellsin ja rumpali Henry Spinettin kanssa tekivät albumin "Two's A Crowd". Vuoden 1978 tienoilla Patonista ja Bairnsonista tuli Alan Parsons Project -yhtyeen jäseniä ja Tosh liittyi 10cc-yhtyeeseen. Bill Lyall kuoli aidsiin vuonna 1989.


title: Varsovan yliopisto

text: Yliopistossa on opiskellut muun muassa Nobelin taloustieteen palkinnon saanut Leonid Hurwicz, historioitsija Jan T. Gross ja Israelin ensimmäinen pääministeri David Ben-Gurion. Myös säveltäjä Frédéric Chopin opiskeli yliopiston alaisessa Varsovan konservatoriossa.


title: Konservatorio

text: Suomessa on 15 konservatoriota: Helsingissä, Joensuussa, Jyväskylän ammattiopiston musiikkiala (entinen Suomalainen konservatorio) Jyväskylässä, Kainuun ammattiopisto Kajaanissa, Kymen konservatorio Kotkassa, Tampereella, Pietarsaaressa, Kuopiossa, Turussa, Oulussa, Helsingin Pop & Jazz Konservatorio, Palmgren-konservatorio Porissa, Lahden konservatorio (ent. Päijät-Hämeen konservatorio) Lahdessa, Keski-Pohjanmaan konservatorio Kokkolassa, Pop & Jazz konservatorio Lappia Torniossa.


title: Varsova

text: Varsovassa toimii kolmetoista yliopistoa tai korkeakoulua. Niistä vanhimmassa, vuonna 1816 perustetussa Varsovan yliopistossa, on 18 tiedekuntaa. ja noin 20 000 opiskelijaa. Teknillinen korkeakoulu ("Politechnika Warszawska") on vain kymmenen vuotta nuorempi, ja sitä käy lähes 30 000 opiskelijaa. Muita korkeakouluja ovat lääketieteellinen korkeakoulu, musiikkiakatemia, taidekorkeakoulu ja maanpuolustuskorkeakoulu.


title: Keski-Pohjanmaan konservatorio

text:
Keski-Pohjanmaan konservatorio on musiikkioppilaitos, joka sijaitsee Kokkolan kaupungissa. Konservatoriossa on kolme salia: iso sali, jossa on noin 250 paikkaa, ja kaksi pikkusalia, joissa molemmissa on 30-50 paikkaa. Samoissa tiloissa konservatorion kanssa toimii myös osa Keski-Pohjanmaan ammattikorkeakoulun taiteen yksikön musiikin koulutusohjelmasta. Yhteistyötä oppilaitosten välillä tehdään tiiviisti.
Opiskelijoita konservatoriolla on n. 1200 eri tasoilla, ammattiin opiskelevia 2. asteen koulutuksen opiskelijoita on 50 , musiikin perusopetuksessa henkilökohtaisessa soitonopetuksessa oppilaita on n. 650, opettajia on sivutoimiset tuntiopettajat mukaan lukien n. 100.


title: Varsinais-Suomen Kansanopisto

text: Varsinais-Suomen Kansanopisto (VSKO) on Paimion keskustassa sijaitseva kansanopisto. Vuonna 1899 perustettu opisto on ”grundtvigilainen” eli uskonnollisesti ja poliittisesti sitoutumaton ja painottunut nykyisin taideaineiden opetukseen. Opintolinjat sisältävät valmentavaa ja jatko-opintoihin tähtäävää koulusta taiteen eri aloilta. Lukuvuoden pituisten linjojen lisäksi opistolla järjestetään eri aiheisia lyhytkursseja. Opisto tarjoaa myös taidealan koulutusta kehitysvammaisille.


title: Mikalojus Konstantinas Čiurlionis

text: Čiurlionisin musikaalisuus havaittiin varhain, ja hän aloitti musiikkiopintonsa ruhtinas Michał Ogińskin (1849–1902) orkesterikoulussa Plungėssa 13-vuotiaana. Neljä vuotta myöhemmin hän sai stipendin ja siirtyi Varsovaan opiskelemaan pianonsoittoa ja sävellystä (1894–1899). Vamistuttuaan Varsovan konservatoriosta hän toimi opettajana ja vapaana säveltäjänä Varsovassa. Ruhtinas Ogiński lähetti hänet jatko-opintoihin Leipzigin konservatorioon, mutta ruhtinaan kuoltua hän joutui palaamaan Varsovaan.


title: Józef Elsner

text: Józef Ksawery Elsner (1. kesäkuuta 1769 – 18. huhtikuuta 1854) oli saksalainen kapellimestari ja säveltäjä, joka julkaisi mm. 19 sinfoniaa sekä 105 kirkkosävellystä. Hän työskenteli kapellimestarina Varsovan teatterissa vuodesta 1799 ja opetti Frédéric Chopinia. Vuonna 1816 hän perusti laulu- ja lausuntakoulun, josta vuonna 1821 kehittyi Varsovan konservatorio.


title: Konservatorio

text: Suomen 15 konservatoriosta kaksi toimii Helsingissä, muut eri puolilla Suomea. Turun konservatorio on kaksikielinen. Pietarsaaressa opetus annetaan ruotsin kielellä. Muissa konservatorioissa koulutus annetaan suomen kielellä. Konservatioriot antavat opetusta klassisessa musiikissa, kansanmusiikissa, pop- ja jazzmusiikissa sekä musiikkiteknologiassa, mutta kaikista ei löydy jokaista vaihtoehtoa. Ammattikoulutuksen lisäksi konservatoriot ovat alueensa suuria musiikin perusopetuksen järjestäjiä.


title: Viron kansallinen sinfoniaorkesteri

text: Viron kansallinen sinfoniaorkesteri (, "ERSO") on Virossa toimiva vuonna 1926 perustettu sinfoniaorkesteri. Vuonna 2010 sen pääkapellimestariksi ja taiteelliseksi johtajaksi tuli Neeme Järvi. Aiempiin kapellimestareihin on lukeutunut Arvo Volmer. Orkesteri on levytyksillään saanut lukuisia palkintoja, kuten Grammyn vuonna 2004 Sibeliuksen kantaattien levytyksestä, joka julkaistiin Virgin Classics -levymerkillä ja jolla kapellimestarina toimi Paavo Järvi. Orkesteri sai Grammy-ehdokkuuden myös Frank Martinin "Golgotha"-oratorion levytyksestä Harmonia Mundilla. Orkesteri on levyttänyt myös monille muille levymerkeille; levytysten joukkoon kuuluu muun muassa Arvo Pärtin, Erkki-Sven Tüürin ja Eduard Tubinin teosten levytyksiä.


title: Moskovan konservatorio

text: Moskovan konservatorio () on Venäjän tärkeimpiä musiikkioppilaitoksia. Sieltä ovat valmistuneet muun muassa säveltäjät Sergei Rahmaninov, Aleksandr Skrjabin, Aram Hatšaturjan ja Alfred Schnittke, kapellimestari Gennadi Roždestvenski, sekä sellisti ja kapellimestari Mstislav Rostropovitš. Konservatorion perusti vuonna 1866 Nikolai Rubinstein, vuonna 1862 Pietarin konservatorion perustaneen Anton Rubinsteinin veli, ja prinssi Nikolai Petrovitch Troubetzkoy. Pjotr Tšaikovski toimi konservatoriossa musiikin teorian opettajana yli kaksikymmentä vuotta, ja vuodesta 1940 konservatorio on nimetty hänen mukaansa.


title: Henry van de Velde

text: Henry Clemens Van de Velde (3. huhtikuuta 1863 – 25. lokakuuta 1957) oli belgialainen arkkitehti, muotoilija ja taidemaalari. Hän oli Victor Hortan ja Paul Hankarin ohella Belgian Art Nouveau -liikkeen tärkeimpiä edustajia. Van de Velde työskenteli pitkään myös Saksassa ja vaikutti merkittävällä tavalla maan arkkitehtuuriin ja muotoiluun 1900-luvun alussa.


title: Kirmo Mikkola

text: Kirmo Ilmari Mikkola (23. toukokuuta 1934 – 5. toukokuuta 1986) oli suomalainen arkkitehti. Hän oli tekniikan tohtori ja vuosina 1974–1978 taiteilijaprofessori. Hänen suunnittelutöitään ovat muun muassa Hyrylän seurakuntakeskus (1967, Juhani Pallasmaan kanssa), Veikkolan työklinikka (1969, Paavo Perkkiön kanssa) ja asemakaavoja esimerkiksi Helsinkiin ja Järvenpäähän. Hän julkaisi tutkielmia ja toimi myös näyttelyarkkitehtina. Hän oli Arkkitehti-lehden päätoimittaja 1967–1968. Hänen esseitään on julkaistu postuumisti nimellä "Arkkitehtuurilinjoja". Teoksessa on lisäksi muuta aineistoa, esimerkiksi Mikkolan kuvataidetta, bibliografia ja keskeisten rakennusten esittely.


title: Magnus Schjerfbeck

text: Svante Magnus Schjerfbeck [šärvbek] (24. heinäkuuta 1860 Pietarsaari – 8. toukokuuta 1933 Helsinki) oli suomalainen arkkitehti. Hän valmistui Suomen Polyteknillisestä opistosta 1881. Schjerfbeck toimi arkkitehtina Yleisten rakennusten ylihallituksessa, jossa hän aloitti työt heti valmistuttuaan. Yliarkkitehtina hän oli siellä vuoteen 1926. Hän johti vuonna 1890 Raaseporin linnan raunioiden korjausta. Taidemaalari Helene Schjerfbeck oli hänen sisarensa ja taidemaalari Johanna Appelberg hänen tyttärensä.


title: Aarne Niinivirta

text: Aarne Niinivirta (1906 Vehmaa – 20. marraskuuta 1942) oli suomalainen taidemaalari ja hän edusti symbolismia. Hänen päätyönsä ovat vuosina 1940–1942 tehdyt Turun Ylösnousemuskappelin alttaritaulun luonnokset, joiden suunnitelmilla hän sai ensimmäisen palkinnon alttariseinän maalauskilpailussa 1940. Niinivirran kuoltua tuberkuloosiin kappelin arkkitehti Erik Bryggman päätti korvata alttaritauluksi suunnitellun freskon muratti-istutuksilla, mutta Niinivirran luonnokset ovat nähtävissä kappelin sakastin seinällä.


title: Hendrick de Keyser

text:
Hänen pojistaan Pieter de Keyserista (arkkitehti ja kuvanveistäjä, 1595–1676), Willem de Keyserista (1603– noin 1674) ja Thomas de Keyserista (taidemaalari) tuli taiteilijoita.
Keyser oli huonekalupuuseppämestari Cornelis Dirxzoon de Keyserin poika. Hänen opettajiaan olivat kuvanveistäjä Cornelis Bloemaert ja taidemaalari Abraham Bloemaert. Myös Keyser teki maalauksia.


title: Onni Ermala

text: Rakennushallituksen arkkitehtina toiminut Salme Setälä luonnehtii muistelmissaan "Lykkyä", Ermalaa, "piirtäjäksi Jumalan armosta". Setälän mukaan suunnittelukilpailujen säännöt muutettiin Ermalan voittojen seurauksena siten, että niihin saivat osallistua vain koulutetut arkkitehdit. Ermala sai kuitenkin tasavallan presidentiltä vuonna 1948 erioikeuden käyttää arkkitehdin titteliä, minkä Setälä arvelee olevan ainoa taiteilijalle myönnetty vastaava arvonimi Suomessa. Ermalalle tarjottiin arkkitehdin virkoja, Johannesburgista, Ottawasta ja Limasta, mutta Setälän mukaan hän "katosi" Kemiin.


title: Marco Casagrande (arkkitehti)

text: Myöhemmin Casagrande on valmistunut arkkitehdiksi Suomessa. Hänet nimitettiin ekologisen kaupunkisuunnittelun professoriksi taiwanilaiseen Tamkangin yliopistoon vuonna 2004. Casagrande työ on poikkitieteellistä, ja hän yhdistelee teoksissaan vapaasti elementtejä arkkitehtuurista, ympäristötaiteesta ja kaupunkisuunnittelusta. Casagrande työskenteli vuosina 1999–2003 yhdessä Sami Rintalan kanssa Arkkitehtitoimisto Casagrande & Rintalassa. Vuodesta 2003 hän on toiminut Casagrande Laboratoryssa. Casagrande & Rintalan aikaiset työt olivat taiteellisia arkkitehtonisia installaatioita, kun taas myöhemmät työt ovat keskittyneet ekologiseen kaupunkisuunnitteluun ja "kolmannen sukupolven kaupungin" teoriaan. Casagrande pyrkii kaupunkisuunnittelussaan teollisen kaupungin luonnonmukaiseen restauraatioon, ja hän näkee lohdullisina ne prosessit, joissa ihmiset raunioittavat luonnostaan teollisuuskaupunkia. Tällaisia "orgaanisia sosiaalisia keskuksia" ovat esimerkiksi spontaanit kollektiiviset kaupunkiviljelykset ja "anarkistipuutarhat", joiden kautta ensimmäisen sukupolven kaupunki jälleensyntyy. Kolmannen sukupolven kaupunki on osallistuvaan suunnitteluun perustuva "ihmisräme" tai "orgaaninen kone"; teollisen kaupungin orgaaninen raunio.


title: André Le Nôtre

text:
Le Nôtre oli kiinnostunut myös muista taiteista, jotka tulivat hyvin esille hänen työssään kuninkaan puutarhurina. Hän opiskeli matematiikkaa, kuvataiteita ja arkkitehtuuria. Hän opiskeli kuninkaan taidemaalarin Simon Vouet'n ateljeessa, jossa hän oppi klassismin taidekäsityksen sekä ￼￼perspektiivin käytön. Hänestä tuli myös koristemaalari Charles Le Brunin ystävä. Arkkitehti François Mansart antoi hänelle opetusta useiden vuosien ajan.
André Le Nôtre aloitti uransa maisema-arkkitehtinä Vaux-le-Vicomten linnan puutarhan suunnitteluprojektissa. Hänet oli tehtävään valinnut itse linnan rakennuttaja Nicolas Fouquet. Hän työskenteli ￼￼yhteistyössä arkkitehti Louis Le Vaun ja koristemaalari Charles Le Brunin kanssa. Tämä työmaa teki hänestä maailmankuulun puutarhurin ja maisema-arkkitehdin.


title: Theodor Granstedt

text: Ernst Theodor Granstedt (28. lokakuuta 1842 Helsinki – 17. lokakuuta 1927 Helsinki) oli suomalainen arkkitehti ja Yleisten rakennusten ylihallituksen ylijohtaja. Granstedtin isä Anders Fredrik Granstedt ja isoisä Pehr Granstedt olivat myös arkkitehteja, sisar Hilda Granstedt sen sijaan taidemaalari ja piirustuksenopettaja.


title: Richard Ahlqvist

text: Ahlqvist valmistui arkkitehdiksi Teknillisestä korkeakoulusta 1968 ja työskenteli sitten alue- ja maisemasuunnittelun piirissä ja julkaisi artikkeleita maisemanhoidosta. Hän laati muun muassa Suomenlinnan maisemasuunnitelman. Ahlqvist oli vapaa taiteilija vuodesta 1979 lähtien ja hän piti taidenäyttelyitä sekä Suomessa että Ruotsissa. Näyttelyissä oli esillä Ahlqvistin luonto- ja maisema-aiheisia maalauksia ja piirroksia. Vuonna 1981 hän piti Suomen arkkitehtuurimuseossa Helsinki-aiheisen "Kuvia Helsingistä"-näyttelyn. Ahlqvist asui vuodesta 1982 Ruotsissa. Myöhemmin Ahlqvist keskittyi maalaamiseen ja käytti aiheina muun muassa Italian maisemia.


title: Renault 7

text:
Renault 7 oli Renault 5:n sedan-korinen versio, jota valmisti ja myi Espanjassa Renault:n espanjalainen tytäryhtiö FASA vuosina 1974-1982.
Se oli hyvin samankaltainen kuin R5, ja teknisesti identtinen, mutta sen moottorivalikoima oli pienempi. R7:ssä oli neljä ovea ja sedan-tyyppinen tavaratila R5:n kolmen (ja myöhemmin viiden) oven hatchback-korin sijasta. Toinen ero oli, että R7:ssä käytettiin metallipuskureita muovisten sijaan, joka sai auton näyttämään hieman vanhemmalta, mutta mahdollisesti myös kalliimmalta. R7:ssä oli alun perin 1037 cm³ moottori, ja sitä myytiin enimmäkseen Espanjassa. Noin 140,000 kappaletta valmistettiin, ja R7:n suosio kotimarkkinoidensa ulkopuolella oli rajoitettua, sillä Renault tarjosi suurempaa ja käytännöllisempää Renault 12:ta vain hieman kalliimmalla.


title: Renault

text: Toisen maailmansodan jälkeen Ranskan autovero perustui moottorin tehoon eli verohevosvoimiin (ransk. "chevaux fiscaux", lyh. CV). Renault esitteli 4CV-mallinsa ja kilpailija Citroën kuuluisan ”Rättisitikan” eli 2CV-mallinsa. Myöhemmin 1960-luvun alussa esitellystä "Tipparellusta" eli Renault 4:stä (ei sama auto kuin 4CV) tuli kaikkien aikojen myydyin ranskalainen automalli. Renault esitteli uudenlaisen monikäyttökorin mallissaan 16, joka valittiin Vuoden autoksi Euroopassa vuonna 1966.


title: Renault

text: Yhdysvaltalainen Chrysler Corporation myi kaikki Euroopan toimintonsa vuonna 1978 PSA-yhtymälle, jolta kuorma-autoliiketoiminta siirtyi Renault’lle vuonna 1981. Tämän jälkeen Lutonin kaupungissa Britanniassa valmistetut Dodge-hyötyajoneuvot tehtiin Renault-Dodge-nimisinä vuoteen 1989 saakka. Tämän jälkeen Britanniassa koottiin Renault Midliner -kuorma-autoja, kunnes Renault myi tehtaan Kiinaan vuonna 1993.


title: Renault 16

text: Renault 16 on suurikokoinen, omana aikanaan epätavallisella hatchback-korilla varustettu perheauto, jota Renault valmisti vuosina 1965-1979 Le Havressa, Ranskassa. Autoa valmistettiin yhteensä yli 1 845 959 kappaletta ja eurooppalaisista autotoimittajista koostuva tuomaristo äänesti sen Euroopan Vuoden Autoksi vuonna 1966.


title: Renault 9 ja 11

text: Renault 9 ja Renault 11 ovat pienehköjä perheautoja, joita Renault valmisti vuosina 1981–1989. Renault 9 oli neliovinen sedan, joka esiteltiin syksyllä 1981. Renault 11 oli 3- tai 5-ovinen hatchback, joka tuli markkinoille vuonna 1983. Suomen autoveropolitiikan vuoksi kalliimmat hyvin varustellut mallit (GTS, TXE, Turbo) kuitenkin sijoittuivat selkeästi ylemmän keskiluokan autoihin.


title: Renault

text: Vuoden 1954 lopussa Renault oli Suomen seitsemänneksi yleisin henkilöautomerkki 2 405 autolla. Renault 4:n ja 8:n esittely sattui Suomessa sopivasti samaan aikaan henkilöautojen tuontisäännöstelyn purkamisen kanssa vuonna 1962. 1960-luvun aikana Suomessa myytiin vuosittain parituhatta Renault-henkilöautoa. Vuonna 1969 esiteltyä Renault 12:ta tuotiin Suomeen myös Dacian tehtailta Romaniasta. 1970-luvun kuluessa Suomessa rekisteröitiin liki 25 000 Renaultia. Vuoden 1988 lopussa Suomessa oli rekisterissä 20 863 Renault-henkilöautoa ja se oli merkkikohtaisessa tilastossa 18. sijalla.


title: Renault Rodeo

text:
Renault Rodeo oli sarja avomallisia maastokäyttöön tarkoitettuja autoja, joita ACL (Ateliers de Construction du Livradois, myöhemmin Teilhol) valmisti Renault'lle vuosina 1970-1987. Rodeota tehtiin yhteensä kolme sukupolvea.
Auton nimi oli aluksi ACL Rodeo ja nimeksi vaihtui Renault Rodeo heinäkuussa 1976. Auto oli etuvetoinen mutta siihen saattoi tilata myös Sinparin valmistaman nelivetojärjestelmän.


title: Renault 20 ja 30

text: Renault 20 ja Renault 30 olivat Renault’n vuosina 1975–1984 valmistamia edustusautoja, jotka korvasivat suositun Renault 16:n. Ne olivat aikansa ylellisimmät ja kalleimmat Renaultit, ja pitkälti identtiset; 30 oli kalliimpi ja siinä oli suuremmat moottorit. Autot erottaa helposti erilaisista etuvaloistaan – Renault 20:ssä on kaksi kulmikasta umpiota, kun taas Renault 30:ssä on neljä pyöreää umpiota. Yli 622 000 R20 ja R30-mallia valmistettiin Sandouvillessa, Le Havressa, Ranskassa. Vuonna 1984 mallit korvasi Renault 25.


title: Renault Koleos

text: Renault Koleos on kompakti crossover, joka esiteltiin ensin konseptiautona vuoden 2006 Pariisin autonäyttelyssä. Koleos on Renault’n suunnittelema ja Nissanin kehittämä, ja se perustuu samalle pohjalevylle kuin toisen sukupolven Mégane, Nissan X-Trail ja Qashqai. Sitä valmistaa Renault’n eteläkorealainen tytäryhtiö Renault Samsung Motors, ja kotimarkkinoilla sen nimi on Renault Samsung QM5.


title: Renault 19

text: Syksyllä 1994 auto koki vielä viimeiset uudistuksensa ennen Méganen esittelyä. Mallisto tunnetaan lisämerkinnällä Biarritz. Värivalikoima oli jälleen uusi. Biarritz RN:ssä oli nyt korinväriset puskurit, sekä RT:ssä plyysiverhoilu. S-mallin korvasi Pack Sport -varustepaketti, jonka sai kumpaankin varustetasoon. Paketti sisälsi 14 tuuman pyörät, helmalevikkeet, takaspoilerin ja sisustuksen urheilulliset yksityiskohdat. Cabrioletin valmistus jatkui vielä vuoden 1996 nimellä Renault Cabriolet.


title: Everstiluutnantti

text: Vakinaisessa palveluksessa toimiva upseeri toimii everstiluutnantin sotilasarvossa joukkoyksikön komentajana, mutta pääsääntöisesti Pääesikunnan, puolustushaaraesikunnan, Pääesikunnan alaisten laitosten ja joukko-osastojen vanhempana osastoesiupseerina tai erikoistutkijan tehtävissä. Sodan ajan tehtävä on esimerkiksi prikaatin komentaja ja ylempien johtoportaiden esiupseerin tehtävät.


title: Everstiluutnantti

text:
Everstiluutnantti (lyhenne ev.luutn. tai sotilaskäytössä evl) on Suomen puolustusvoimissa käytettävä maa- ja ilmavoimien upseerinarvo. Merivoimissa sitä vastaa komentaja.
Everstiluutnantin arvoon voidaan ylentää reservissä tai vakinaisessa palveluksessa oleva majuri, joka on suorittanut yleisesikuntaupseerin tutkinnon tai upseerin tutkinnon ja esiupseerikurssin ja palvelee sotilasarvoa vastaavassa tehtävässä.


title: Komentaja (sotilasarvo)

text: Komentaja (lyhenne kom. tai sotilaskäytössä kom) on sotilasarvo Suomen merivoimissa. Maavoimissa sitä vastaa everstiluutnantin sotilasarvo. Komentajaa alempi sotilasarvo on komentajakapteeni ja ylempi kommodori.


title: Inka Niskanen

text: Inka Johanna Niskanen (s. 1974 Helsinki) on vuoden 2019 alusta Karjalan lennoston Hävittäjälentolaivue 31:n komentaja. Hän on ensimmäinen nainen lentolaivueen komentajana Suomessa. Niskanen on ollut myös Suomen ensimmäinen nainen sotilaslentäjänä ja ensimmäinen nainen, joka on edennyt everstiluutnantiksi. Niskasta korkea-arvoisempaa naista ei ole Suomen puolustusvoimissa palvellut. Everstiluutnantti on maa- ja ilmavoimissa kuudenneksi korkein sotilasarvo. Hänen komennossaan Hävittäjälentolaivue 31:ssä on tilanteesta riippuen 50–100 henkilöä ja 20–25 konetta.


title: Everstiluutnantti

text: Reserviläinen voi poikkeustapauksessa saavuttaa everstiluutnantin arvon. Yleneminen on mahdollista, jos koulutettava havaitaan sopivaksi sodan ajan tehtävään puolustusvoimissa. Ylennyksen edellytyksenä on yleensä korkeakoulututkinto. Eräitä puolustusvoimien korkeissa siviiliviroissa toimineita on ylennetty reservissä everstiluutnanteiksi. Tällaisia ovat mm. puolustusministeriön ylijohtaja Pauli Järvenpää, puolustusvoimien teknillisen tutkimuslaitoksen osastonjohtajana toiminut professori Lasse Salonen ja puolustusvoimien pääasessorin virkaa hoitanut varatuomari Kalervo Artema. Politiikan saralla ansioitunut keskustalainen kansanedustaja ja moninkertainen puolustusministeri Arvo Pentti sai myös vastaavan ylennyksen 1960-luvulla. Hänellä oli tosin taustalla kadettiupseerin tutkinto sotavuosilta ja lisäksi Pentti oli myös Mannerheim-ristin ritari.


title: Maavoimat

text: Maavoimien joukko-osastot toimivat sotilasläänien ja maavoimien komentajan alaisuudessa. Useimmat joukko-osastot koostuvat joukkoyksiköistä, jotka jakautuvat edelleen perusyksiköihin. Joukko-osaston komentaja on sotilasarvoltaan everstiluutnantti, eversti tai prikaatikenraali. Komentajalla on laajat valtuudet joukko-osaston palveluksen ja toiminnan järjestelyissä.


title: Sotilasarvot Suomen puolustusvoimissa

text: Vakinaisessa virassa toimivien upseerien arvot vaihtelevat luutnantista kenraaliin, reserviupseerien arvot vänrikistä everstiluutnanttiin. Upseereiksi lasketaan Suomessa upseerit, reserviupseerit sekä erikoisupseerit. Tämä on perua vuodelta 1942, jolloin kiitokseksi sodassa osoitetusta urheudesta marsalkka Mannerheim poisti erotuksen reservi- ja aktiiviupseerien väliltä. Samassa sotilasarvossa olevan sotilaan arvojärjestyksen määräytyy ylentämispäivämäärän perusteella. Kenraalin arvoon voidaan liittää aselajia osoittava etuliite kunnianosoituksena, esimerkiksi "jalkaväenkenraali".


title: Erikoisupseeri

text: Erikoisupseerien tehtävät eivät yleensä riipu heidän sotilasarvoistaan, ja heidän ylennyksensä tapahtuvat usein virkaiän mukaan. Tyypillinen eroamisikään mennessä saavutettava arvo on everstiluutnantti. Vain ylimpään johtoon siirtyvät erikoisupseerit ylennetään eversteiksi. Tyypillisesti Puolustusvoimien ylilääkäri ja -insinööri kuuluvat kenraalikuntaan ja ylikapellimestari on musiikkieverstiluutnantti tai -eversti. Viime aikoina erikoisupseereita on alettu jatkokouluttaa puolustusvoimien tarpeen mukaan esiupseerikurssilla ja toimialapäällikkökurssilla sekä yleisesikuntaupseerikurssilla.


title: Kirkollinen työ Suomen puolustusvoimissa

text: Sotilaspastori rinnastuu palvelusarvona kapteenin sotilasarvoon, kenttärovastin everstiluutnanttiin ja kenttäpiispa prikaatikenraaliin. Sotilaspappien ja kenttäpiispan arvot ovat palvelusarvoja, minkä lisäksi kirkollisen työntekijöillä on oma henkilökohtainen reservin sotilasarvonsa.


title: Esiupseeri

text: Esiupseerien sotilasarvoja ovat majuri ja everstiluutnantti.


title: Haaksirikko

text: Haaksirikko tarkoittaa laivan tai muun aluksen tapaturmaista vaurioitumista, uppoamista tai tuhoutumista navigointivirheen, karilleajon, konevian, sään, yhteentörmäyksen tai muun ulkoisen syyn vuoksi. Haaksirikoista aiheutuvat aineelliset vahingot saattavat olla mittavia, mikäli alus vaurioituu korjauskelvottomaksi tai uppoaa siten, ettei alus tai sen lasti ole nostettavissa perinteisin pelastusmenetelmin. Haaksirikon yhteydessä vaarana on usein ihmishenkien menetys. Haaksirikoista on aluksen päällikön annettava meriselitys viranomaisille.


title: Haaksirikko

text: Suomessa tapahtuvat sekä suomalaisia aluksia vieraiden valtioiden aluevesillä tai kansainvälisillä vesialueilla kohtaavat haaksirikot ja vaurioitumiset sekä vaaratilanteet tutkii Onnettomuustutkintakeskus. Mikäli kyseessä on vieraan valtion lipun alla purjehtiva alus, tai haaksirikko tapahtuu vieraan valtion aluevesillä, Onnettomuustutkintakeskus tutkii tapahtuman yhteistyössä paikallisten viranomaisten kanssa.


title: MAPA

text: MAPA- koulutusmallissa painotetaan haastavien asiakastilanteiden turvallista ja hoidollista kohtaamista ennaltaehkäisten tilanteiden paheneminen. Ennaltaehkäisyssä painottuu non-verbaalisen ja verbaalisen, rauhoittavan vuorovaikutuksen omaksuminen ja kriisin kehittymisen vaiheiden huomioiminen. Ennaltaehkäisy on myös ympäristön huomioimista, kiinnitetään huomio seikkoihin jotka voisi vaarantaa henkilökunnan tai potilaiden turvallisuutta. Kyseessä voi olla ahtaus ja yleinen levottomuus, joka voi johtua siitä, että osaston käytävillä on ylimääräisiä sänkyjä ja niissä ylipaikoilla olevia potilaita. Huolen aiheena voi myös olla huono valaistus, jatkuva melu, että on liian paljon potilaita tai liian vähän henkilökuntaa. Nämä ovat tekijöitä jotka voivat lisätä haastavan käytöksen esiintymistä sosiaali- ja terveydenhuollon yksiköissä ja kouluissa, joihin mapamalli soveltuu. Myös toimivan hälytysjärjestelmän puuttuminen voi olla suuri huolenaihe. Ennaltaehkäisy on myös henkilökunnan kouluttamista ja keskustelun herättämistä aggression ja väkivallan uhan olemassa olemisesta.


title: Haaksirikkoiset

text: "Haaksirikkoisissa" voi nähdä vaikutteita Théodore Géricault'n maalauksesta "Medusan lautta" (1818–1819). Samankaltaisuutta on myös nimissä, olihan Géricault nimennyt maalauksensa epämääräisesti "Haaksirikoksi, (Scène de Naufrage)" tarjotessaan maalaustaan Pariisin salonkiin, koska "Médusen" tapaus oli silloin yhä poliittisesti arkaluontoinen asia. Kummankin teoksen kuvaama ylin henkilöhahmo viittilöi repaleisella kankaalla. Stigellin veistos ei kuitenkaan viittaa tiettyyn tapahtumaan tai haaksirikkoon.


title: SS Valencia

text: SS Valencia oli rautarunkoinen höyrylaiva, joka haaksirikkoutui vuonna 1906 Vancouverinsaaren rannikolla Brittiläisessä Kolumbiassa Kanadassa. Aluksen oli rakentanut William Cramp and Sons vuonna 1882. Alus oli 77 metrin pituinen ja painoi 1 598 tonnia. Joidenkin mielestä "Valencian" haaksirikko oli vakavin Vancouverinsaaren kaakkoisrannikolla tapahtunut haaksirikko. Merenkulkijoiden keskuudessa alue on vaarallisuutensa vuoksi tunnettu myös nimellä Tyynenmeren hautausmaa.


title: Kangastus

text:
Yläpuolisen kangastuksen ansiosta horisontin alapuolella oleva kohde voi tulla näkyviin.
Tällainen kangastus voi esimerkiksi nostaa Tallinnan tai Tukholman rakennukset näkyviin Suomen rannikolla, josta niihin ei muutoin ole suoraa näköyhteyttä. Jos merenpinnan ja suoraan sen yläpuolella olevan ilmamassan lämpötila on esimerkiksi 15 astetta, ja muutaman kymmenen metrin korkeudessa ilman lämpötila nousee äkisti 25 asteeseen, syntyy niin sanottu lämpötilan harppauskerros. Näin voi tapahtua kesällä, kun kylmälle merelle virtaava lämmin ilma nousee ylöspäin. Jos merenpinnan ja harppauskerroksessa olevan ilman lämpötilaero on riittävän suuri, harppauskerros heijastaa valonsäteet takaisin alaspäin. Tavallisimmin tällaisia kangastuksia näkyy keväällä ja alkukesällä, jolloin meri on kylmempi kuin sen yläpuolella oleva ilma.


title: Miss Haaksirikko

text: Miss Haaksirikko (Miss Cast Away and the Island Girls, myös tunnettu nimillä Miss Cast Away ja Silly Movie 2 Australiassa) on Bryan Michael Stollerin kirjoittama ja ohjaama b-luokan parodiaelokuva, joka julkaistiin vuonna 2004. Elokuvan pääosassa nähdään Eric Roberts, Charlie Schlatter, Joyce Giraud, Stuart Pankin, Evan Marriott. Elokuvassa nähdään myös cameo-rooleissa Jerry Lewis, Pat Morita, Bernie Kopell ja Michael Jackson.


title: Syöksykierre (elokuva)

text: Pohjoissuomalaisessa maalaiskylässä vietetään jouluaattoa. Etelään töihin lähteneitä lapsiaan kotiin odottavat vanhemmat joutuvat taas kerran pettymään. Lisäksi koko kylä on vaarassa joutua patoaltaan alle uuden voimalahankkeen myötä, mikä aiheuttaa eripuraa kyläläisten keskuudessa. Samaan aikaan kylästä kotoisin olevat nuoret miehet viettävät tahoillaan yksinäistä joulua, Mikko sairaala-apulaisena Helsingissä, Tuomas Tukholmassa taksinkuljettajana. Kesällä molemmat pojat palaavat lomalle kotikyläänsä ja joutuvat selvittämään vanhoja ja voimalahankkeen tuomia uusia kaunoja perheidensä ja kotikylään jääneiden vanhojen ystäviensä kanssa.


title: Meriselitys

text: Meriselitys on viranomaisille annettava selitys vesiliikenteessä tapahtuneesta vauriosta, haaksirikosta, omaisuus- tai henkilövahingoista tai kuolemantapauksista. Meriselityksen antamisesta vastaa aluksen päällikkö, ja merilain 18 luvun 7 §:n mukaisesti se annetaan yleensä sen paikkakunnan merioikeudelle, jonka tuomiopiirissä haaksirikko on tapahtunut. Meriselitys on tarpeellinen sekä aluksen päällikön että varustamon kannalta muun muassa syy- ja vastuukysymysten selvittämiseksi ja tapahtumien kulun hahmottamiseksi.


title: Säteilyhaurastuminen

text: Alhaisissa lämpötiloissa teräksen haurastumisen aiheuttavat mikrovahingot ovat kidehilassa täysin tai miltei liikkumattomia ja kumuloituvat aineeseen. Korkeammissa lämpötiloissa 0,1T–0,3T (T on sulamislämpötila) välisija-atomit voivat liikkua hilassa ja ne yhdistyvät takaisin vakansseihin tuhoten täten Frenkelin pareja. Lämpötiloissa 0,3T–0,5T myös vakanssit tulevat liikkumiskykyisiksi. Tämän vuoksi säteilyn aiheuttamat vauriot ovat suurelta osin korjattavissa teräksen hehkutuskäsitellyllä. Hehkutus palauttaa teräksen sitkeysominaisuudet lähes säteilytystä edeltävälle tasolle.


title: Skandinavian pronssikausi

text: Vaikka Skandinaviasta ei tunneta vielä yhtään pronssikautista laivaa tai venettä, uskotaan niiden olleen täällä nahkapohjaisia veneitä tai lautaveneitä. Arvio perustuu kahteen arkeologiseen tietoon. Ensimmäinen on laaja kalliopiirroskuvasto, jossa on tyylitellen piirretty pronssikauden alun veneitä. Toinen on pronssikauden jälkeen esiroomalaisella rautakaudella rakennetun Hjortspringin veneen löydös Etelä-Jyllannista. Piirrokset ja vene vastaavat niin hyvin toisiaan, että tutkijat pitävät tätä rautakauden venettä riittävän tarkkana vastineena pronssikauden alun veneille. Hjortspringin venettä meloi 22–24 hengen miehistö. Sen huippunopeus on noin 8 kilometriä tunnissa. Kalliokuvissa voidaan veneiden kokoa ja miehistön lukumääriä helposti liioitella, mutta niiden perusrakenteen piirteet saattavat olla niissä todenperäisiä. Pronssikauden veneet rakennettiin pitkän kölipuun varaan. Kölipuun päät oli taivutettu edestä ja takaa kaareksi ylöspäin. Kumpaakin laitaa tuki vahvat kaaripuut, jotka yhtyivät sekä keulassa että perässä. Piirroksissa näkyvät korkeat ja lähes pystyyn käyristyvät piikit liittyvät rungon vaakajuoksuihin. Laidat tuettiin lattioista tukea ottavilla kaarilla ja veneen laidat vahvistettiin laudoilla. Nahkavenenimitys tulee siitä, että veneen vesitiiveys saatiin päällystämällä vene naudannahalla tai sitten veneen puukehikon peitoksi ommeltiin vesitiivis nahkapinta. Ruotsissa sijaitsevan Brandskogin veneen kalliopiirros on realistisuudessaan hyvä vertailukohta, vaikka piirroksen ikää ei toistaiseksi tiedetä.


title: Nahkapohjainen vene

text: Nahkapohjainen vene oli pronssikautinen venetyyppi ainakin Euroopassa. Veneen runkokehikko tehtiin puurimoista nahkahihnoin sitomalla, jotta rakenteesta saatiin joustava, ja se päällystettiin nahasta ommellulla, vahvasti rasvatulla vaipalla. Pohjan alle kiinnitettiin pitkä, suuren suksen kaltainen irtoköli, joka suojasi arkaa pohjanahkaa.